
CAPITOLUL 1 


Când ce e mai rău a trecut 

După ce au aşezat tot mobilierul în lăzi, au pus vasele de 
porțelan în butoiaşe goale de zahăr şi au împachetat 
tablourile în cutii de toate mărimile, iar casa te ducea cu 
gândul la un schelet lustruit de timp, Pollyanna şi-a spus 
că au scăpat de ce era mai greu. La fel şi-a spus şi a doua 
zi, când s-au mutat în casa cea nouă; când adevărate 
baricade de mobilă le tăiau calea şi, trecând dintr-o 
cameră în alta, nu se simțeau cu nimic mai prejos decât 
Napoleon pe coastele Al- pilor; când au descoperit că 
lucrătorii le cărase- ră toate ustensilele de bucătărie la 
etajul trei şi când, la ora şase seara, paturile în care 
întreaga familie ar fi trebuit să doarmă se sprijineau încă 
de pereţi ca o ceată veselă de beţivi. lar acum, la capătul a 
douăzeci de ore, s-a încurajat cu gândul: „Ei, poate că 
mâine va fi mai bine." 

Ce-i drept, duseseră multe lucruri la bun sfârşit după 
numai douăzeci de ore. Paturile şedeau sfidătoare şi 
drepte pe podelele goale, ca şi cum ar fi vrut să şteargă 
amintirea beţiei de mai devreme. Scaunele, eliberate din 
strân- soarea lăzilor, se adunaseră prin colţuri la taifas, 
parcă întrebându-se când avea să se mai termine şi asta. 
Bufetul se umpluse cu farfurii şi oalele şi tigăile 
cotropiseră întreaga bucătărie în timp ce, în pivniţă, o 
grămadă straşnică de vreascuri creştea văzând cu ochii. 

Jimmy nu trebuia să se prezinte la noul cartier general 
până luni şi, zelos ca întotdeauna, şi-a dedicat fiecare clipă 


casei. Era de mare ajutor, fireşte, iar Pollyanna îi purta o 
recunoştinţă fără margini; dar şi-ar fi dorit, uneori, să se 
mai descurce şi singur când venea vorba de lucruri 
pierdute. îi părea că, fără înfloritură, petrecea mai bine de 
jumătate din timp în căutarea lucrurilor de care Jimmy 
avea nevoie. 

— Pollyanna! 

Chemarea i-a ajuns la urechi tocmai când, căţărată în 
vârful scării pliante, rânduia câteva borcane cu jeleu pe 
raftul cel mai de sus, acolo unde James cel Mic nu ar fi 
izbutit să le găsească. 

— Pollyanna, unde păcatele mele e ciocanul? 

— Ciocanul? Păi, tocmai ce l-am văzut pe pian. 

— Nu mai e acolo. Nu s-a mai pomenit până acum, a 
declarat Jimmy cu patos, să ne dispară toate lucrurile din 
casă. Am munci de două ori mai cu spor dacă nu ne-am 
vedea nevoiţi să alergăm după fiecare flecuşteţ. 

Pollyanna a coborât de pe scară şi i-a pornit în ajutor. 
Uneori, când Jimmy lăsa să se înţeleagă că ciocanele si alte 
unelte trebuincioase făceau pur şi simplu picioare şi se 
ascundeau undeva, părea că spusele lui nu erau cu totul 
lipsite de temei. Au căutat zadarnic mai bine de zece 
minute, apoi Pollyanna a găsit ciocanul cu totul din 
întâmplare. Căci, dând cu ochii de cizmele Celui Mic în 
mijlocul coridorului, ca şi cum ar fi vrut să plece la 
plimbare de capul lor, le-a ridicat ca să le dea la o parte 
din drum, iar una s-a dovedit neobişnuit de grea. Cum 
asemenea mistere îi erau binecunoscute, Pollyanna nu s-a 
mirat să găsească ciocanul înăuntru. 

— Măi să fie! 

Glasul lui Jimmy dădea de înţeles că enigma trebuia 
dezlegată pe loc. 

— Cum a ajuns ciocanul tocmai acolo? 

— Păi, poate că... 

— Au trecut cumva copiii pe aici? Bag mâna în foc că iar 


ne-a jucat Cel Mic o farsă. 

— Nu, Nancy are grijă de copii în camera de zi, iar uşa a 
rămas închisă. 

— Dar, Pollyanna, cineva trebuie să fi făcut-o, a spus 
Jimmy cu toată convingerea. Jur că n-am fost eu. E la 
mintea cocoşului că un ciocan nu poate să sară de pe pian 
şi să se ascundă într-o cizmă de cauciuc. 

— Poate că l-ai pus pe maldărul acela de perne de pe 
canapea, Jimmy. Sunt atât de alunecoase... Iar cizma s-a 
întâmplat să se găsească la locul potrivit ca să îl prindă 
când a căzut. 

Jimmy a luat ciocanul fără să mai scoată vreo vorbă, dar 
a clătinat cu încăpățânare din cap, de parcă ar fi dat de 
înţeles că, deşi o asemenea lămurire ar putea mulţumi 
unele capete luminate, nu era nici pe departe îndeajuns 
pentru el; iar Pollyanna a dus cizmele la etaj şi le-a încuiat 
în- tr-un dulap, drept pedeapsă pentru purtarea lor urâtă. 
Apoi, cu toate că nu avea timp de pierdut, şi-a îngăduit o 
ocheadă în camera de zi, pe care o păstraseră pentru copii 
şi în care Nancy tocmai le purta de grijă. 

Bărbatul lui Nancy, Timothy, murise pe neaşteptate cu 
un an în urmă şi, la o zi după înmormântare, Nancy însăşi 
a cerut să se mute în casa Pollyannei. 

— Nu mi-a fost dat să am copii, domnişoară Pollyanna, 
dar şi dacă aş fi avut, n-aş fi pus pe ei mai mult preţ decât 
pun pe dumneata. Şi numai când îmi trec prin minte 
servitoarele din ziua de azi, care irosesc până mai că-ţi 
vâră mâna în buzunar si fac ceva ce nu s-ar cuveni de cum 
te întorci cu spatele, mă prind asemenea griji încât aş lua 
tot şi aş veni să lucrez pentru dumneata. 

— Dar, Nancy, a strigat Pollyanna, strângându-i mâna 
bătătorjtă de muncă, fireşte că ar fi minunat să te am 
lângă mine, dar trebuie să te gândeşti la binele tău. O 
familie cu copii mici e greu de ţinut. Ştiu că Timothy ţi-a 
lăsat ceva moştenire şi că nu eşti nevoită să-ţi dai sufletul 


muncind. 

— Păi, domnişoară Pollyanna, poate că nu sunt nevoită, 
dar munca grea e cel mai bun medicament pentru 
suferinţele mele. Şi, de altminteri, dacă lucrez pentru 
dumneata şi pentru cei mici nu-i ca şi cum aş lucra doar 
pentru bani, deloc, deloc. 

— Nancy, dar înţelegi că va trebui să părăseşti 
Beldingsville? Eşti sigură că vrei să faci asta? 

Nancy a zâmbit cu tristeţe. 

— Din întregul Beldingsville, numai la căsuţa mea am 
ţinut cu adevărat. lar acum, când Timo- thy nu mai e, n-a 
mai rămas din ea decât o adunătură de camere cu nişte 
mobilă azvârlită prin ele. Dacă sunt cu dumneata, 
domnişoară Pol- lyanna, şi cu domnul Jimmy şi cu copiii, n- 
are să-mi fie dor de Beldingsville. 

Şi astfel, timp de un an, Nancy s-a dovedit a fi un ajutor 
de nădejde, uşurându-i Pollyannei poverile şi luând asupra 
ei grijile şi îndatoririle unui adevărat membru al familiei. 
Mai apăreau şi unele neajunsuri, fireşte. Cum ţinea morţiş 
ca domnişoara Pollyanna să nu se lase trasă pe sfoară de 
vreun negustor lacom de la oraş, Nancy se ciondănea cu 
lăptarii şi cu vânzătorii de gheaţă, iar spălătoresele veneau 
şi plecau, căci Nancy se tot plângea de cusururile şi de 
puţinătatea muncii lor. Dar, cu toate acestea, Pollyanna se 
simţea ocrotită şi recunoscătoare să o aibă pe Nancy sub 
acoperişul ei. 

Pollyanna s-a oprit în pragul camerei de zi, ascultând 
vocile ciripind înăuntru. Hotărâse încă de dimineaţă că vor 
câştiga timp dacă lasă copiii în grija cuiva. Când Cel Mic s- 
a împiedicat de o ladă şi a căpătat un cucui, iar micuța Pol- 
lyanna s-a căţărat până în vârful scării şi a strigat: „Uite că 
zbor!" şi când, timp de o clipă plină de groază, nimeni nu a 
ştiut dacă bebeluşul a înghiţit sau nu un cui, Pollyanna, 
Jimmy şi Nan- cy au venit în goană din câte un colţ al casei 
şi au pierdut minute bune asigurându-se că niciun copil nu 


era grav rănit. Ca să-şi cruţe şi timpul, şi nervii, s-a dovedit 
de folos să îi închidă pe copii într-o cameră şi să stea de 
pază cu rândul. Pollyanna îşi făcuse datoria mai devreme, 
iar acum Nancy şedea tihnită în balansoar, ţinând un ochi 
pe cei doi drăcuşori şi cârpind o ruptură urâtă din 
pantalonii Celui Mic, făcută de un cui ce-şi scosese vârful 
prin lada de la parter. 

Când mama lor s-a ivit în uşă, copiii şi-au părăsit 
jucăriile cu strigăte de încântare. Până şi bebeluşul, care 
nu stăpânea încă arta complicată a mersului, s-a săltat pe 
picioruşele tremu- rânde, ţinându-se de gratiile ţarcului şi 
a surâs ştrengăreşte. 

Pollyanna îi mărturisise lui Jimmy în mai multe rânduri 
că avea să fie îngrozitor de geloasă dacă îşi va vedea 
vreodată copiii prinşi atât de strâns în mrejele altcuiva, 
încât nu vor cădea pe dată în extaz la vederea ei. Cu acest 
prilej nu avea de ce să se plângă. Cel Mic a prins-o deo 
mână şi surioara lui de cealaltă, în timp ce, de cealaltă 
parte a încăperii, bebeluşul gângurea vesel şi îşi arăta cei 
doi dinţi de care era nemaipomenit de mândru. 

— Asta-i mâna mea, a strigat Cel Mic, strângând 
degetele mamei la piept şi aruncându-i surioarei o privire 
obraznică. 

— Am şi eu o mână, cu inel la ea. 

— Păi, oricum, asta-i mâna cu care o strânge pe-a altora 
- şi cu care mă mai altoieşte. 

Cel Mic suferise, ca toţi copiii, de nesiguranţă când 
venea vorba de mâna cu care se dă bineţe, iar acum, cu 
lecţia temeinic  însuşită, nu  pregeta să-şi arate 
cunoştinţele. 

Când mama s-a aşezat şi a luat bebeluşul în braţe, Cel 
Mic a întrebat cu îngrijorare: 

— Mamă, acum poţi să ai grijă de noi în locul lui Nancy? 

— încă nu. Mai am destulă treabă de făcut. 

— Dar ai fost plecată mult timp. 


— Nu chiar atât de mult, a spus Pollyanna cu fermitate. 
Am trecut doar puţin, ca să văd dacă aţi fost cuminţi. 

Simţind că-i venise rândul, Nancy a cugetat câteva clipe 
în tăcere şi a răspuns: 

— Aşa şi aşa, domnişoară Pollyanna. Cel Mic a tras-o pe 
Judy de păr nu cu mult timp în urmă. 

Fiica Pollyannei îi purta numele, dar nimeni nu îl folosea 
cu adevărat. La o vârstă fragedă, Cel Mic protestase, 
declarând că „dincii" lui sunt prea mici pentru asemenea 
cuvinte mari. Până şi celorlalţi li se părea mai uşor să o 
strige pe micuța nou-venită „iubire" şi „dulceaţă" şi alte 
titluri prea simple ca să fie puse în cuvinte. Apoi Judith 
Thayer, într-una din vizitele ei grăbite, s-a văitat mai mult 
în glumă că bebeluşul nu primise numele ei şi a început să 
o strige „Judy", iar Cel Mic i-a urmat pe dată exemplul. 
Poreclele sunt, fără îndoială, îngrozitor de molipsitoare. în 
timp ce Pollyanna şi Jimmy îl aşteptau pe Cel Mic să uite 
de numele cu care o înzestrase pe micuță, au început pe 
negândite să-l întrebuinţeze chiar ei. lar, până una-alta, 
Judy rămânea Judy, ca şi cum aşa ar fi fost botezată. 

— Ai tras-o pe Judy de păr! s-a îngrozit Pollyanna. Vai de 
mine, James cel Mic! Credeam că mă ajuţi purtându-te 
cum se cuvine. 

— Dar am făcut-o ca să te ajut, mamă, i-a explicat Cel 
Mic în pripă. Voiam să-i îndrept buclele, ca să nu mai fie 
atât de greu de pieptănat. 

— Dar, James cel Mic, i-ai fi frânt mamei inima! 

Pollyanna a mângâiat creştetul plin de bucle al lui Judy. 
Multe mame îşi văd visele înflorind în copiii lor, iar buclele 
negre şi strălucitoare pe care Pollyanna îşi dorise din tpt 
sufletul să le primească în rai deveniseră o bucurie în 
această lume, neştirbită la gândul că nu creşteau pe capul 
ei. 

Nancy încă nu terminase ce avea de spus. 

— Se pare că lui Judy i s-a făcut puţin dor de casă. Acum 


ceva timp a zis că vrea să se întoarcă acasă şi, când i-am 
spus că acum stăm aici, a plâns. 

— Vai, iubire! 

Pollyanna şi-a eliberat un braţ şi a tras fetiţa lângă ea. 

— Doar nu vrei să te întorci în casa cea veche şi să-i laşi 
pe tata şi pe mama şi pe fratele tău şi pe surioara ta şi pe 
Nancy aici? 

Judy a şovăit. 

— Nuuu, a răspuns ea în cele din urmă. Da' nu-mi plac 
casele fără haine pe ele. 

Pollyanna a privit încăperea goală şi neprimitoare si a 
zâmbit. 

— Ştiu, draga mea, dar îmbrăcăm camerele cât de 
repede putem şi în curând o să ne simţim ca acasă. 

Vocea disperată a lui Jimmy a răsunat din coridorul de la 
parter. 

— Pollyanna, avem vreo mătură în casa asta? 

— Păi, desigur; mai multe, chiar. 

— Atunci ar fi bine să cobori şi să găseşti măcar una. Am 
căutat peste tot. S-au desprins şuruburile când am vrut să 
agăţ un tablou, iar pe jos n-a mai rămas niciun ungher fără 
cioburi. 

— Vin îndată, a strigat Pollyanna veselă. 

A sărutat bebeluşul, l-a aşezat înapoi în ţarc şi a pornit 
spre uşă, zăbovind doar o clipă ca să-i răspundă Celui Mic 
la o întrebare. Cel Mic avea obiceiul cam îngrijorător să 
strige întrebări ciudate, din senin. 

— Mamă, crezi că Dumnezeu ar sta într-un uragan? 

Pollyanna a coborât scările râzând. Spre deosebire de 
multe tinere mame, i se întâmpla rareori să uite de copii în 
iureşul treburilor. Până şi în acea zi, cu tablouri sprijinite 
de pereţi şi cărţi îngrămădite prin colţuri şi cu scaunul 
bebeluşului îngropat sub un maldăr de covoare, cinci 
minute lângă copii o învioraseră şi îi dăduseră puteri noi 
ca să poată porni din nou la atac. 


l-a înmânat lui Jimmy mătura şi făraşul pe deasupra, 
apoi i-a povestit ce-i mai trecuse prin minte Celui Mic, iar 
Jimmy a chicotit, măturând cioburi de sticlă. 

— Acum o săptămână sau două, în mijlocul furtunii, m-a 
întrebat de ce ţine Dumnezeu cu tot dinadinsul să facă 
asemenea zgomote cumplite atunci când vrea să plouă. Nu 
vreau să mă laud, Pollyanna, dar îţi spun că avem nişte 
copii grozav de isteţi. Uneori îl compătimeam pe sărmanul 
Watson - ţi-l aminteşti pe Watson. Venea la birou şi ne 
povestea tot ce-i scoseseră pe gură odraslele şi ne plictisea 
pe toţi de moarte. E ciudat cum îşi închipuie unii că au 
nişte minuni de copii. 

Pollyanna s-a aplecat peste un butoi gol şi a zâmbit la 
adăpostul întunericului. 

— Poate că toţi părinţii îşi închipuie că au nişte minuni 
de copii, a spus ea din adâncurile butoiului. 

— Aşa se pare, dar cred că mi-aş da seama pe loc dacă 
unul dintre copiii noştri ar fi la fel de neghiob ca ai lui 
Watson. Mulţumesc lui Dumnezeu că nu avem de ce să ne 
facem griji în privinţa asta. Unde spuneai că trebuie puse 
rafturile de cărţi? 

Pollyanna a văzut că vorbele ei nici măcar nu-l 
atinseseră şi l-a iubit şi mai mult pentru asta. 

Vremea culcării trecuse de mult când au hotărât că 
munciseră destul pentru ziua aceea. Copiii dormeau de 
câteva ore bune, iar Nancy, supu- nându-se poruncii 
neînduplecate a Pollyannei, urcase în camera ei de la 
etajul al treilea. Mobila şedea în mare parte la locul ei, 
rafturile de cărţi erau pe jumătate pline, iar câteva tablouri 
atârnau pe pereţi. Pollyanna avea cearcăne vineţii sub ochi 
şi îşi trăgea picioarele dintr-o cameră în alta. Chiar şi 
Jimmy a declarat că două sau trei zile asemenea aveau să îl 
pună la pământ. 

Pollyanna a adormit aproape de îndată ce a pus capul pe 
pernă; dar, în timp ce se lăsa cotropită de o încântătoare 


moleşeală, s-a smuls din mrejele ei cât să spună: 
— Dragă, măcar ce-a fost mai rău a trecut. 


CAPITOLUL II 

Vecinii 

Casa cea nouă se afla în Boston, într-o suburbie de 
curând construită. înăuntru si afară, totul era atât de 
luminos, de strălucitor şi de modern, încât ai fi putut crede 
că răsărise peste noapte, ca o ciupercă. Toate casele de pe 
strada El- sinore aveau câte un alcov pentru micul dejun, 
iar vopseaua era atât de proaspătă încât, dacă o atingeai, 
îţi examinai degetele ca să vezi dacă nu cumva s-au pătat. 
Peluzele erau chiar mai noi decât casele şi, ca orice nou- 
născut, aveau nevoie de multă grijă. Copacii, plantați la 
distanţe egale de-a lungul trotuarului, câte unul pentru 
fiecare casă, nu puteau promite umbră decât pentru anii 
ce aveau să vină. 

Curând, Pollyanna a aflat că în case locuiau îndeosebi 
tineri şi că mulţi dintre ei aveau mici familii. Când toţi 
copiii din cartier se iveau în acelaşi timp pe stradă, părea 
că tocmai ieşiseră de la şcoală şi mai cu seamă de la 
grădiniţă. Cel Mic şi Judy erau în culmea fericirii cu atâţia 
tovarăşi de joacă la îndemână, dar mama lor îşi înfrâna 
rntuziasmul. Pollyanna nici nu se gândea să îşi crească 
copiii departe de lume. Tovărăşia altor micuţi, contactul cu 
cei de afară, făcea parte din educaţia lor. Dar, în acelaşi 
timp, copiii din vecini nu erau, poate, cei mai potriviţi 
tovarăşi, cu toate că apropierea le făcea prietenia aproape 
de neînlăturat. 

întâmplător, vecinii din cele două case alăturate aveau 
copii şi, din purtările celor mici, Pollyanna a căpătat 
cunoştinţe însemnate despre mame, fără să le fi întâlnit 
măcar o dată. 

Micuţul Jack Warner, care îşi auzea doar rareori numele 
după ce un tânăr umorist din cartier îl botezase Jack 


Horner!, era ciudat de spilcuit. Avea hainele mereu curate, 
fără nicio încreţitură, iar faţa şi mâinile lipsite de orice 
pată, încât Pollyanna nu se îndoia măcar o clipă că mama 
lui îl chema înăuntru şi îl spăla cum se cuvine măcar la 
fiecare jumătate de oră. 

în casa de pe cealaltă latură locuia o familie pe nume 
Hunt, iar Pollyannei i-a trebuit oarecare timp să le afle 
numărul, căci grădina lor era mereu plină de copii. Doar 
din văzute, ar fi putut crede că tinerii Hunt numărau între 
zece şi douăzeci de capete. Cu timpul, a aflat că erau doar 
cinci, iar educaţia primită de la doamna Hunt răzbătea din 
discursul pe care Pollyanna o au- zea strigându-l din 
pragul uşii sau de la o fereastră de la etaj, cu supărătoare 
regularitate. 

— Copii, opriţi-vă, opriţi-vă chiar acum! Când se întoarce 
tata am să-i povestesc cât de obraznici aţi fost, ca să vă 
dea la toţi o bătaie pe cinste. 

— Mă bucur grozav pentru Hunt, a mormăit Jimmy când 
Pollyanna l-a informat despre metoda doamnei Hunt. Dacă 
nevastă-sa îşi ţine cuvântul, serile îi sunt plăcute şi 
odihnitoare şi închipuie-ţi numai cu câtă nerăbdare îl 
aşteaptă copiii să se întoarcă! N-am să te las să creşti 
familia de una singură, a declarat Jimmy, trecând de la 
ironie la sinceritate deplină, dar să fiu al naibii dacă vreau 
să mă ia copiii drept poliţist. 

Prima cunoştinţă a Pollyannei s-a dovedit o anume 
doamnă McGill, a cărei grădină se învecina cu a ei. Când a 
ieşit într-o dimineaţă să atârne rufele bebeluşului la uscat, 
o voce plăcută i s-a adresat peste gardul viu. 

— Nu vreau să pierd prilejul să mă prezint, a spus vocea. 
Sunt vecina dumitale, doamna McGill. 

Pollyanna a lăsat lucrurile copilului în iarbă şi, 
apropiindu-se de gard, i-a întins mâna. 


l Micul Jack Horner, poezie pentru copii din literatura populară engleză 
cunoscută încă de la începutul secolului al XVIII-lea (n. trad.). 


— Sunt doamna Pendleton, a spus ea zâmbind. 

— Mă bucur mult să te cunosc, doamnă Pendleton, cu 
toate că nu îndrăznesc să-ţi strâng mâna. Tocmai săpam 
straturile cu flori şi am mâinile îngrozitor de murdare. 

— Iar ale mele sunt ude, a râs Pollyanna. Dacă dăm 
mâna ne vom umple amândouă de nămol. 

— Popoarele din răsărit îşi dau bineţe strân- gându-şi 
propriile mâini, nu-i aşa? a întrebat doamna McGill. 

Şi-a împreunat degetele murdare de ţărână, făcând 
gestul cu mult farmec, apoi a urmat: 

— Ştiu, fireşte, că de abia v-aţi mutat şi că întreaga casă 
e cu susul în jos, dar te-ar încurca nişte flori? 

Pollyanna i-a zâmbit larg. 

— Florile nu mă încurcă niciodată. 

—Atunci am să-ţi culeg câteva până termini de atârnat 
rufele. Şi trebuie să-mi dai voie să îmi împart grădina cu 
dumneata pe timpul verii, căci e prea târziu să vă faceţi 
una. 

— întârzierea ne poate servi drept scuză, a explicat 
Pollyanna, dar nu cred că la anul va fi mai bine. Nu ne-am 
priceput niciodată la grădinărit, a urmat ea cu tristeţe. 
Copiii nu ţin niciodată seama şi calcă straturile în picioare 
- dacă izbutim să plantăm ceva. Cel Mic e atât de 
nerăbdător să vadă ce se petrece cu seminţele, încât le 
dezgroapă de două sau de trei ori pe zi. E mare lucru dacă 
apucă măcar iarba să crească. 

— Nu mă lovesc de asemenea greutăţi, a spus doamna 
McGill. Nu am copii şi îmi rămâne destul timp pentru flori, 
pentru muzică şi pentru tot ce-mi place, mai cu seamă de 
când mi-am pierdut soţul. 

Zâmbetul nu-i pierise, dar vocea ei melodioasă căpătase 
o notă de amărăciune, iar Pollyanna s-a uitat la ea cu 
oarecare compătimire. Era o femeie mai în vârstă decât ea, 
de cel puţin patruzeci de ani, destul de frumoasă şi radiind 
cu fiecare mişcare o pricepere greu de pus în cuvinte. 


Pollyanna s-a convins de îndată că doamna McGill avea să 
fie o vecină nespus de agreabilă. 

Nu atât din curiozitate, cât din dorinţa de a prelungi 
conversaţia, a întrebat: 

— Cânţi, nu-i aşa? 

— Da, cu regularitate. Sunt în corul bisericii. 

— Sper să laşi fereastra deschisă când exersezi. 

— Ce vecină încântătoare am! a spus doamna McGill 
râzând. Mă gândeam că aşa va fi, iar vorbele tale o 
dovedesc. Dar nu vreau să te mai tin nicio clipă din treabă, 
eşti, cu siguranţă, foarte ocupată. 

Şi, când Pollyanna a terminat de întins hainele micuţe pe 
frânghie, o aştepta un buchet mare de flori. 

— Nu-ţi poţi închipui un cartier mai prietenos, l-a 
informat Pollyanna pe Jimmy. Vezi, e foarte uşor să-ţi faci 
cunoştinţe, căci dacă unul dintre copii se loveşte şi începe 
să plângă, toate mamele ies în goană din casă, crezând că 
e copilul lor, ştii şi, odată ce ne lămurim, ne punem la 
vorbă şi toate sunt atât de cumsecade... îţi aminteşti că am 
locuit o iarnă cu mătuşa Ruth când eram mică? 

Jimmy a încuviinţat din cap, fără să scoată o vorbă. 
Oricâte lucruri ar fi uitat în anii ce urmau, iama aceea avea 
să şi-o amintească pe veci. 

— Păi, mătuşa Ruth şi-a dat silinţa să mă convingă că 
toţi cei din Boston sunt foarte, foarte ceremonioşi şi 
trebuie să fi făcut treabă bună, căci, de îndată ce am aflat 
că vom locui în Boston, m-a cuprins neliniştea. Mă temeam 
să nu avem vecini cam reci. 

— Cred că puţini dintre vecinii noştri s-au născut şi au 
crescut în Boston, a răspuns Jimmy. în vremurile acestea 
agitate, oraşele au început să-şi amestece tradiţiile. Iar 
mătuşa Ruth, oricât de cumsecade ar fi ea, îi va găsi cam 
ceremonioşi pe locuitorii oricărei părţi a lumii, a adăugat 
el cu zâmbetul pe buze. 

— Poate că da, e atât de respectabilă... lar eu nu voi 


izbuti niciodată să îi calc pe urme, oricât de mult m-aş 
strădui. Cât timp rămân aşa cum sunt, a sfârşit Pollyanna 
cu un suspin de mulţumire, mă bucur că strada Elsinore e 
atât de prietenoasă. 

Dar Pollyanna avea să afle curând că prietenia străzii nu 
era lipsită de prejudecăţi. O săptămână mai târziu, i-a dat 
încuviinţare Celui Mic să meargă în grădina vecină, unde 
tocmai fusese construit un leagăn pentru Jack Homer. Pe 
rând, li s-au alăturat alţi copii, printre care patru dintre cei 
cinci tineri Hunt, iar adunarea a devenit atât de 
gălăgioasă, încât Pollyanna a găsit că ar fi mai înţelept să 
le urmărească jocul îndeaproape. 

Copiii se jucau destul de paşnic, deşi zgomotos, şi, 
convingându-se că nu era nevoie să le strice plăcerea, 
Pollyanna i-a privit cu adevărată bucurie. în scurt timp a 
dat cu ochii de un nou venit care, asemenea ei, părea să fi 
auzit tărăboiul. Era un copil pe care nu-şi amintea să-l mai 
fi întâlnit până atunci, bine îmbrăcat şi cam sfios. Se 
apropia pe furiş de grupul cufundat în joacă, lăsându-se 
descoperit abia în ultima clipă. 

Jack Horner l-a văzut cel dintâi pe străin. S-a oprit de 
îndată din joc şi i-a ieşit ameninţător în întâmpinare. 
Ceilalţi copii s-au întors către el şi, sub privirile lor reunite, 
micul intrus a dat înapoi; nu îndeajuns de departe, însă, 
cât să îl mulţumească pe Jack Horner. 

— Ce cauţi la mine în grădină? a strigat el. Pleacă, până 
nu te dau eu afară. 

Pollyanna, care se alia din instinct oricărei fiinţe în 
necaz, a coborât în goană treptele din vârful cărora văzuse 
cum îşi întâmpinase Jack musafirul. 

— Jack! a strigat ea. Jack dragă, vino încoace! 

Era pe cale să-l instruiască puţin în ceea ce privea buna- 
cuviinţă, la fel cum l-ar fi instruit şi pe Cel Mic într-o astfel 
de împrejurare; dar, înainte ca Jack să-i răspundă, doamna 
Warner a apărut la faţa locului, iar Pollyanna i-a lăsat cu 


bucurie sarcina de a-şi educa fiul. 

Dar doamna Warner i s-a adresat celuilalt băiat, nu lui 
Jack, iar Pollyanna a tresărit la auzul vocii ei tăioase. Nu 
şi-ar fi închipuit că i se putea vorbi unui copil cu asemenea 
răceală. 

— Philip! a spus doamna Warner. Nu ştii că nu .ii voie să 
te joci aici? 

în loc de răspuns, copilul şi-a luat picioarele la spinare. 
Alerga cu disperarea unui animal hăituit, iar Pollyanna s-a 
uitat în urma lui, neobişnuit de tulburată. Philip era, fără 
doar şi poate, un băieţel grozav de neastâmpărat, dacă se 
văzuse gonit aşa, fără prea multă vorbă; cu toate acestea, i 
se părea nedrept că un copil de o seamă cu Cel Mic fusese 
tratat ca un răufăcător. 

Dând dovadă de cruzimea vârstei lor, ceilalţi copii şi-au 
reînceput de îndată jocul, iar Pollyanna, privind după 
fugar, a dat cu ochii de doamna Warner, care se apropiase 
de gard ca să îi vorbească, fără îndoială. Căznindu-se să 
zâmbească, Pollyanna i-a ieşit în întâmpinare. 

— Cred de cuviinţă să te lămuresc ce-i cu băiatul, a spus 
doamna Warner, coborându-şi precaută vocea, deşi Jack şi 
prietenii lui făceau o asemenea larmă, încât n-ar fi fost cu 
putinţă să tragă cu urechea. Dacă nu eşti cu băgare de 
seamă, va încerca să se joace cu copiii dumitale. E foarte 
obraznic, după cum tocmai ai văzut. 

Pollyanna nu reuşea să înţeleagă de ce copilul cu pricina 
era mai obraznic decât oricare altul. 

— E chiar atât de rău-crescut? a întrebat ea. 

— Păi - nu l-am întâlnit îndeajuns de des ca să ştiu. Dar 
locuieşte în casa de pe colţ. 

Pollyannei nu-i venea să-şi creadă urechilor. Greu şi-ar fi 
închipuit că o casă de pe colţ merita atâta dispreţ, cu toate 
că doamna Warner părea să lase altceva de înţeles. 
întâlnindu-i privirea descumpănită, doamna Warner a 
zâmbit. 


— Am uitat că te-ai mutat de curând, a spus ea. Fireşte 
că nu înţelegi. Dar aici, pe strada Elsino- re, casa de pe 
colţ e un secret ruşinos. 

— Vai de mine! Avem un secret ruşinos! a exclamat 
Pollyanna. îmi pare atât de rău... 

— E revoltător că asemenea oameni au pătruns în 
cartierul nostru, a strigat doamna Warner cu vehemenţă. 
lar cei mai mulţi dintre noi am cumpărat casele în care 
locuim şi, vrem sau nu, suntem nevoiţi să rămânem, chiar 
dacă avem vecini rău famaţi. 

— Rău famaţi! 

— Puțin spus. Şi bărbatul, şi femeia şi-au părăsit 
familiile ca să fugă împreună. Umblă vorba că ea a lăsat în 
urmă trei fetiţe. Fireşte, când au sosit, nimeni nu le 
cunoştea trecutul şi i-am primit ca pe oricare alţi nou- 
veniţi, însă, printr-un noroc, un musafir ştia întreaga 
poveste. Fireşte că de atunci ne-am purtat ca şi când n-ar 
exista pe lume, dar se pare că femeia n-are ruşine şi nici 
că-i pasă. 

— Vai, ce păcat! a strigat Pollyanna fără să vrea, iar 
doamna Warner a tresărit. 

Apoi a înţeles că Pollyanna se gândea la Philip, nu la 
mama lui, şi s-a liniştit pe dată. 

— Da, fireşte că e greu pentru băiat. Dar nu-i putem 
îngădui să se joace cu micuţii noştri. Până şi copiii care vin 
din familii respectabile ne dau «Icstule bătăi de cap. 

— Poate că ai dreptate, a oftat Pollyanna, dar mima îi 
era grea. 

Jimmy nu cunoştea strada Elsinore decât din povestirile 
Pollyannei, căci muncea din greu. Pleca de acasă în zorii 
zilei şi deseori nu se întorcea până târziu, aşa că sarcina 
de a-l lămuri în privinţa noilor vecini cădea în seama 
Pollyannei. 

In acea seară sosise rândul familiei din casa de pe colţ şi 
al băieţelului care fugise, iar vocea ei îl ducea cu gândul la 


un cântec în cadente minore. 

La sfârşit au rămas în tăcere, până când Cel Mic a 
strigat de pe scară: 

— Mamă, vreau să te întreb ceva! 

— Dar, James cel Mic, credeam că dormi. Să te intorci în 
pat de îndată. 

— Dar, mamă, spune-mi mai întâi dacă băieţeii din China 
merg şi ei tot acum la culcare. 

— Cred că da. Ah, nu! Am uitat. în China e dimineaţă. 

— Atunci am să-ţi spun ce vreau să fac când cresc mare, 
ca tăticul. Vreau să sap o groapă până în China şi să-mi 
dau drumul în fiecare seară până acolo, ca să se facă 
dimineaţă. Pe urmă, când se face seară acolo, o să mă urc 
înapoi aici şi-o să se facă iar dimineaţă. Şi n-o să mai merg 
niciodată la culcare. 

— Păi, până termini de săpat groapa, trebuie să mergi în 
pat şi să rămâi acolo, i-a răspuns Pollyanna cu fermitate. 

l-a ascultat paşii îndepărtări du-se în goană, apoi 
zâmbetul cu care întâlnise privirea lui Jimmy s-a frânt şi s- 
a prefăcut într-un suspin. 

— E de o seamă cu Cel Mic, a spus ea. 

Jimmy a înţeles că vorbea despre Philip şi, cunoscându- 
şi bine soţia, i-a ghicit cu uşurinţă gândurile. 

— E greu pentru micuţ, a spus el cu blândeţe, dar, pe de 
altă parte, nu ne putem lupta pentru el pe socoteala 
copiilor. 

Pollyanna nu i-a răspuns, iar el a urmat: 

— Dacă îl primim pe Philip în casa noastră, ştiind ce 
cred toţi vecinii despre el, copiii noştri vor rămâne fără 
prieteni şi ar fi nedrept. La urma urmei, trebuie să ne 
gândim mai întâi la ei. Poate vom locui aici timp de zece 
sau cincisprezece ani, iar primele lor prietenii vor avea 
mare însemnătate. Apoi, Pollyanna, nici nu ştim dacă îl 
vrem pe copilul acesta în preajma Celui Mic. Mă îndoiesc, 
ţinând seama de familia din care vine. 


— Poate că ai dreptate, dragă. 

Vocea Pollyannei tremura. 

— Dar e atât de micut... 

— Ştiu. Iar legea care face păcatele părinţilor să cadă 
asupra copiilor e cumplită. Singurul lucru bun la care mă 
pot gândi este că, dacă un bărbat are în el măcar o fărâmă 
de bună-cuviinţă, se va ţine departe de ispite amintindu-şi 
că urmaşii îi vor purta povara greşelilor. Acum să vorbim 
despre ceva mai plăcut. Ai primit vreo scrisoare de la 
mătuşa Polly? 

Conversaţia, schimbată pe neaşteptate, şi-a urmat cursul 
cu veselie până la ora culcării. Nimeni nu a mai adus vorba 
despre Philip; dar o liinţă mică şi lăsată în prada uitării, 
lipsită de prieteni şi suferind pentru păcatele altora, i-a 
vizitat Pollyannei în acea noapte visele. 


CAPITOLUL III 

O nenorocire nu vine niciodată singură 

Fiecare mamă, oricât de ageri i-ar fi ochii, află în cele 
din urmă lucruri de neînchipuit despre copiii ei. Pollyanna 
veghease fără încetare asupra Celui Mic încă din clipa 
naşterii şi, cu toate acestea, rămânea uneori mută de 
uimire la vederea unor purtări de care ar fi putut să jure că 
nu avea să dea dovadă vreodată. A avut parte de o 
asemenea surpriză neplăcută în dimineaţa unei zile grele, 
când Jimmy îşi chemase un prieten la cină, un tânăr pe 
nume Lindsay, proaspăt sosit în oraş şi atât de sfios încât, 
lăsat în voia lui, ar fi rămas singur pe vecie. 

Pollyanna o ajuta pe Nancy să pregătească desertul, 
când un cor de voci ascuţite i-a ajuns la auz. 

— E rândul tău, James cel Mic, a strigat Jack Horner din 
mijlocul tărăboiului. Haide! 

Iar Cel Mic a răspuns, bâlbâindu-se puţin, aşa cum făcea 
când îl cuprindea entuziasmul: 

— P-piatra mea n-nu-i destul de mare. 


Pollyanna a scăpat telul din mână. în mâna Celui Mic, 
chiar şi o piatră foarte mică prevestea dezastrul. Nimerea 
rareori ţinta, fireşte, dar avea darul să lovească totuşi 
ceva, fie fereastra vecinului, fie un ghiveci cu flori sau o 
sticlă cu lapte. leşind în fugă pe veranda din spatele casei, 
Pollyanna a dat cu ochii de un grup de băieţi strânşi în 
jurul Celui Mic, care ochea, ridicând braţul deasupra 
capului. l-a urmărit privirea şi i-a găsit ţinta, un pisoi 
flămând şi nefericit, care-şi spăla faţa sub un tufiş de 
trandafiri din grădina doamnei McGill cu acea dragoste 
pentru curăţenie pe care neamul pisicesc o posedă cu 
prisosinţă mai mult decât oricine pe lumea aceasta, chiar 
şi decât oamenii. 

îndeobşte, Pollyanna nu dădea multă însemnătate 
năzbâtiilor Celui Mic. Dacă îl prindea cu o minciună nu se 
mira prea tare, căci văzuse că până şi adulţii mai măsluiau 
uneori adevărul ca să scape din încurcături. Se aştepta 
chiar să nu i se supună de fiecare dată, căci dorinţa de a-şi 
îndeplini voia e adânc sădită în firea omului. Dar nu şi-ar fi 
închipuit nici măcar o clipă că micuţii ei ar fi putut da 
dovadă de cruzime. 

Cel Mic se străduise zadarnic, căci o mână l-a prins de 
braţ şi l-a tras înapoi. A scăpat piatra dintre degetele 
înţepenite şi, răsucindu-se, a întâlnit privirea cea mai 
mustrătoare de care avusese parte vreodată. 

— James cel Mic, a spus Pollyanna cu un glas care se 
potrivea privirii. Intră în casă şi urcă-te în pat. 

Era o pedeapsă cumplită. După cum îi mărturisise odată 
lui Jimmy, Pollyanna era încredinţată că James cel Mic ar fi 
ales să primească o chelfă- neală în fiecare oră dacă, 
astfel, ar fi scăpat de ameninţarea unei zile întregi 
petrecute în pat, chiar şi atunci când putea să-şi ţină de 
urât cu nişte jucării. Cel Mic nu izbucnea cu uşurinţă în 
plâns; dar, când a primit verdictul de temut, s-a împotrivit, 
strigând printre lacrimi: 


— Mamă, nu mă pune să fac asta! O să fiu cuminte. 

— Fă ce-ţi spun eu, James cel Mic. Şi, dacă nu mă asculţi 
pe dată, ai să rămâi toată ziua în pat. 

Scoţând nişte hohote care dovedeau o suferinţă 
groaznică, Cel Mic a pornit înspre casă, dar Jack Horner i- 
a sărit în apărare. 

— E pisica nimănui, doamnă Pendleton. Adică - nu-i 
decât o pisică de pe maidan. 

— Şi crezi că aşa vi se poate ierta cruzimea, Jack? Mi-e 
ruşine de voi. 

Băieţii au schimbat priviri pline de înţeles şi s-au 
împrăştiat, încurcaţi, în timp ce, la umbra tufişului de 
trandafiri, pisoiul sfrijit s-a spălat ferit de orice primejdii. 

Oricât de grea i-ar fi fost ziua, Pollyanna nu s-a putut 
împiedica să nu se gândească la neajunsul pe care Cel Mic 
şi-l dăduse singur în vi- 

Ir.ig. Nu plănuia să-şi destăinuie grijile de faţă di 
oaspetele, dar purtarea neobişnuit de supusa .1 Celui Mic 
a trezit pe loc bănuieli şi, odată ce micuţii au mers la 
culcare, Jimmy a întrebat: 

— Ce ispravă a mai făcut Cel Mic? 

Pollyanna l-a lămurit fără veselia care însoțea îndeobşte 
o asemenea istorisire şi, văzând câtă însemnătate dădea 
întâmplării, Jimmy a încercat să o mângâie. 

— Păi, dragă, nu pune prea mult la inimă, lireşte că toţi 
băieţeii se poartă ca nişte sălbatici, ilar cei mai mulţi se 
cuminţesc după o vreme. 

— N-aş spune că Cel Mic se poartă ca un sălbatic, a 
protestat Pollyanna. De cele mai multe ori e foarte 
prietenos şi înţelegător. Plânge mai curând când se loveşte 
Judy, decât atunci când se loveşte chiar el. De altfel, a 
încheiat ea pe neaşteptate, mă învinuiesc doar pe mine 
pentru ce s-a întâmplat astăzi. 

— Chiar aşa? Atunci e de datoria mea să găsesc o 
pedeapsă potrivită. 


Pollyanna nu a izbutit să-i zâmbească. 

— Celui Mic nici nu i-ar fi trecut prin minte să facă una 
ca asta dacă s-ar fi împrietenit cu animalele. Fireşte că le-a 
învăţat numele jucân- du-se şi a aflat câte ceva despre 
obiceiurile lor din poveşti, dar nu s-a apropiat niciodată de 
ele, ca să ştie că şi ele sunt fiinţe care simt, iubesc şi 
suferă. Pisoiul acela nefericit a fost doar o ţintă mai demnă 
de interes decât sticlele cu lapte. Dar, dacă ar fi avut 
vreodată grijă de un pisoi, l-ar fi cuprins mila pentru 
sărmanul animal rătăcit. 

— Poate că ar fi vrut să-l ia de suflet, a adăugat Jimmy. 

— Tot ce se poate. Eu o scoteam din minţi pe mătuşa 
Polly, fără doar şi poate, aducând acasă tot felul de 
animale hoinare. Nu-i mereu uşor, dar mai bine aşa, decât 
să le facă rău. 

Apoi Pollyanna s-a întors spăşită către oaspete. 

— Vai, domnule Lindsay, iertaţi-ne cuvântarea aceasta 
lungă despre creşterea copiilor. 

— Am găsit-o deosebit de interesantă, a răspuns tânărul, 
cu zâmbetul lui sfios. Un lucru e sigur, doamnă Pendleton. 
Nimic nu-i trezeşte mai multă bucurie unui băieţel decât 
tovărăşia unui câine. Am avut şi eu anii lui şi ştiu. 

S-a întâmplat că, a doua zi, Pollyanna a avut parte de o 
împrejurare minunată ca să dea glas noilor sale învățături. 
Căci Jack Homer îi povestise mamei cu de-amănuntul 
despre ruşinea Celui Mic şi, la una din adunările pe care 
Jimmy le numea în glumă „Sindrofia mamelor", doamna 
Warner a adus cu părere de rău vorba despre întâmplare. 
La urma urmei, Jack era cu câţiva ani mai mare decât Cel 
Mic şi până şi mama lui înţelegea că el fusese de vină. 

— Cât de nesimţitori sunt băieţii! a strigat ea. 

— Cred că e mai cu seamă vina noastră, a protestat 
Pollyanna şi a pornit să-şi lămurească gândurile, după cum 
făcuse cu o seară înainte, dar, de această dată, fără să 
primească prea mult sprijin. 


— Vai, draga mea! s-a împotrivit doamna Warner. Nu ştii 
că pisicile şi câinii aduc tot felul de microbi în casă? Ne 
luptăm din greu să-i ţinem pe copii sănătoşi chiar şi fără 
ei. 

— Păi, nu ştiu cum i-am putea feri de microbi, dacă nu îi 
dezinfectăm şi nu îi închidem undeva ermetic, a declarat 
Pollyanna. Cât timp aerul e plin de ei, de ce ne-am teme că 
pe un pisoi se mai află câţiva? 

— Dar ne dau atâtea bătăi de cap! a obiectat o tânără 
doamnă respectabilă pe nume Wilkins. 

Doamna Wilkins avea un singur copil, o fetiţă aproape 
îngrijorător de cuviincioasă, care nu părea să se apropie 
de jucării decât ca să le ia în mână şi să le aşeze la locul 
lor. Cum doamna Wilkins nu pierdea niciun prilej să se 
laude cu hărnicia fetei în casă, Pollyanna s-a întrebat de ce 
protesta cu atâta hotărâre împotriva oricărui lucru care 
avea de-a face cu munca. 

— Partea cea mai rea, a vorbit tărăgănat doamna Hunt, 
e că animalele astea mor prea repede şi le frâng inima 
copiilor. Din câte ştiu eu, le aduc mai mult necaz decât 
bucurie. 

Pollyanna nu s-a mirat să afle că animalele familiei Hunt 
aveau viată scurtă. In casa lor, ora mesei nu rămânea 
niciodată aceeaşi sau ajungea să fie uitată cu desăvârşire, 
mulţumită mai cu seamă faptului că unul sau altul dintre 
tinerii Hunt ronţăia mereu câte ceva. Ceasul odihnei 
întârzia şi el până cine ştie când şi nu o dată Pollyanna se 
trezise din primul somn adânc al nopţii la auzul vocilor 
pătrunzătoare ale copiilor Hunt, care încă nu plecaseră la 
culcare. Era lesne de înţeles că, venind vorba de fiinţe care 
nu-şi puteau da glas nevoilor, asemenea deprinderi fără 
nicio noimă duceau la moarte timpurie. Şi astfel, cu toate 
că lipsa de popularitate a propunerii ei o uimise, Pollyanna 
nu şi-a abandonat hotărârea. 

Jimmy, la rândul lui, nu găsea planului vreun neajuns. 


Copiii nu aveau doar să se bucure peste măsură, ci şi, după 
cum spusese Pollyanna, să înveţe că animalele aveau şi ele 
nevoie de blândeţe. Şi astfel, într-o după-amiază, ajungând 
în preajma unui magazin de animale cu nişte căţeluşi 
hârjonindu-se într-o vitrină, în timp ce, în cealaltă, o cuşcă 
de maimuțe atrăgea gloata obişnuită de gură-cască, Jimmy 
şi-a spus că acela era locul pe care îl căutase fără măcar 
să-şi dea seama. Cum terminase munca din acea zi, a 
intrat. 

Magazinul s-a dovedit năucitor de zgomotos. Maimuţele 
sporovăiau fără contenire, întărin- du-şi spusele cu câte un 
țipăt ascuţit; câţiva câini din spate lătrau supăraţi; iar un 
papagal cenuşiu cu ochi răutăcioşi îşi aducea obolul zarvei 
din jur. Jimmy s-a oprit lângă colivie. 

— Ce papagal frumos! a spus el cu băgare de seamă. 

Ptiu, drace! a strigat papagalul şi a început ° .ii râdă pe 
înfundate, hârâind ca un bătrân gâr- l'ovit de ani. 

Apoi a trecut, pe neaşteptate, la plânsetul unui nou- 
născut. 

Proprietarul a venit mai aproape, văzându-i interesul, 
dar Jimmy a clătinat din cap. 

— Am trei copii, a explicat el, şi casa e deja plină de 
tărăboi. 

Proprietarul i-a priceput impasul. I-a dat de înţeles că 
micuţii s-ar bucura să primească o maimuţă; dar, cu toate 
că Jimmy nu se îndoia câtuşi de puţin de asta, ştia că până 
şi îngăduinţa Pollyannei avea graniţe. Peştii erau prea 
neghiobi. îl ispiteau unii dintre iepuri, dar vremea rece nu 
era departe şi a hotărât că un animal de casă le va aduce 
mai multă plăcere copiilor. O veveriţă cenuşie aproape că 
i-a primit votul, dar, în timp ce îi negocia preţul, şi-a 
sprijinit întâmplător mâna de cuşcă, iar veverița l-a muşcat 
fără să stea pe gânduri. Jimmy şi-a înfăşurat degetul 
sângerând în batistă şi a mers mai departe. în- tr-una din 
ferestrele din spate, într-o colivie îngustă de lemn, un 


canar mic şi galben cânta din răsputeri şi, de la prima 
privire, Jimmy a ştiut că găsise ce căuta. 

— Eşti pasărea potrivită pentru Pollyanna, i-a spus el 
canarului. Dacă s-ar îmbrăca în pene şi cineva ar închide-o 
într-o colivie, aşa s-ar purta şi ea. 

Apoi a întrebat de preţ, iar proprietarul, văzând că se 
hotărâse, a adăugat un dolar preţului pe care l-ar fi cerut 
dacă Jimmy ar fi părut nesigur. 

Jimmy a cerut să-i fie mutat canarul din colivia de lemn 
într-una care strălucea ca aurul şi avea stinghii 
numeroase, apoi a plecat cu pachetul în braţe, 
închipuindu-şi deja entuziasmul copiilor la vederea lui. 

Dar aşteptările i-au fost dezminţite, ca să nu spunem 
mai mult, căci altceva le stârnise copiilor bucuria şi nu el, 
după cum crezuse pe drept. Judy i-a descoperit cea dintâi 
sosirea şi s-a grăbit să-i deschidă uşa înainte să vâre cheia 
în broască. 

— 'Tăticule, a chiuit ea, făcând piruete în jurul lui ca o 
balerină. Ia ghici ce am primit. Ghici! 

Cel Mic a ieşit în goană din bucătărie. 

— Da, am primit ceva, tăticule. Nu-i un bebeluş nou, a 
adăugat el, de parcă ar fi vrut să-şi ferească tatăl de o 
posibilă dezamăgire. Ghici ce-i! 

Pollyanna a sosit la faţa locului, împiedicân- du-1 să le 
răspundă rugăminţii. 

— Ce devreme te-ai întors, dragă! a exclamat ea, apoi, 
când privirea i-a căzut asupra pachetului urât: Vai, Jimmy, 
ce-i asta? 

— Mă bucur că s-a gândit cineva să mă întrebe, a spus 
Jimmy pe un ton ofensat. Copiii nici măcar n-au băgat de 
seamă. Ce se întâmplă cu ei? 

— Nu vezi cât sunt de fericiţi? 

— Nu, nu văd. De ce sunt atât de fericiţi? 

— Nu-i spune, mamă, a strigat Cel Mic. Tăticul trebuie 
să ghicească ce am primit. 


— Un boa-constrictor. 

Hohotele de râs care i-au răspuns vorbelor lipsite de haz 
au fost de ajuns să întărească încrederea lui Jimmy în 
propriul umor. Cu toate că nu mai auzise vreodată de boa- 
constrictori, Judy .1 râs cu tot atâta poftă ca şi ceilalţi. 

— Ce caraghios e tăticul, a declarat ea cu un .ier de 
superioritate, să dea asemenea nume neobişnuit unei 
pisicuţe drăguţe. 

— Ei, haide! Acum i-ai spus, a bolborosit Cel Mic cu 
dezgust. 

— Ba nu! Aşa-i, mămico? 

— Sst! N-are nicio importanţă. Ce credeţi că ne-a adus 
tăticul în pachetul acela ciudat? 

Copiii au început care mai de care să ghicească. Uitând 
cu totul de propria surpriză, s-au aventurat în tot soiul de 
presupuneri, până când un ciripit plăcut răsunând 
dindărătul învelişului cafeniu l-a îndemnat pe Cel Mic să 
spună că în pachet se afla un pui de găină. Şi, găsind că 
răspunsul se apropia îndeajuns de realitate, Jimmy a rupt 
hârtia şi a scos la lumină canarul, care şedea pe stinghia 
cea mai de sus, cu capul lăsat pe o parte. 

— L-am cumpărat pentru că mi-a amintit de tine, dragă, 
a explicat Jimmy când copiii s-au domolit îndeajuns cât să 
se poată face auzit. Juca din răsputeri Jocul Bucuriei, 
micuțul. Măi să fie! Ce-i asta? a strigat el la vederea unui 
pisoi rotofei cu pete albe şi negre. 

Urmând instinctul fără greş al felinelor care se văd în 
centrul atenţiei, pisoiul s-a oprit în mijlocul covorului şi s-a 
uitat la ei cu seninătate. Jimmy şi Pollyanna au schimbat o 
privire plină de înţeles. 

— Gând la gând cu bucurie, a citat Pollyanna. 
Spălătoreasă mi-a făcut rost de el de la o prietenă. E isteţ 
pentru un pui de numai şase săptămâni. 

Pisoiul, de parcă ar fi vrut să-şi dovedească agerimea, a 
început să se spele, frecându-şi urechea atât de temeinic, 


încât Pollyanna i-a atras de îndată luarea-aminte Celui Mic. 

In timp ce priveau cu admiraţie animalul, s-a auzit 
clopoţelul de la uşă. Un curier le-a înmânat o ladă cu şipci 
prinse în cuie pe capac şi i-a arătat lui Jimmy unde să 
semneze. 

— Dar ce-i asta? a strigat Pollyanna, măsurând lada 
bănuitoare din ochi. 

— Nu ştiu, dar orice ar fi, e pentru dumneavoastră - 
doamna James Pendleton, strada Elsinore. 

— E ceva viu, a strigat Cel Mic, trăgând cu ochiul 
printre şipci. 

— Grozav! Ceva viu, a scandat Judy, apucân- du-se iarăşi 
de piruete. 

Pisoiul nu le împărtăşea entuziasmul. Şi-a arcuit dintr- 
odată spinarea şi, fără veste, coada i s-a înfoiat ca un 
evantai, spre disperarea lui Judy. 

— Mămico, dacă sare în aer ca balonul meu? Intre timp, 
Jimmy se descotorosise de curier şi a smuls una dintre 
şipci fără să stea pe gânduri. A aruncat o singură privire 
înăuntru şi s-a întors plin de disperare către Pollyanna. 

— E un căţeluş, pe legea mea! 

— Jimmy! a icnit Pollyanna. 

— Şi o scrisoare pentru tine. Nu recunosc caligrafia. 

Jimmy i-a aruncat soţiei biletul, iar ea l-a sfâşiat cu 
nerăbdare şi s-a uitat mai întâi la semnătură. 

— Franklin Lindsay, a citit ea. Păi - e domnul I .indsay 
pe care l-ai invitat deunăzi la cină. 

— Frank Lindsay! Pentru numele lui Dumnezeu! 

Pollyanna a început să citească scrisoarea cu glas tare, 
în timp ce copiii se îmbulzeau să vadă nou-venitul mai 
îndeaproape, iar pisoiul scuipa fără încetare, ducând mai 
departe duşmănia întregului neam pisicesc pentru câinii 
de pretutindeni. 

„Draga mea doamnă Pendleton, 

Convingerile cărora le-aţi dat glas acum două seri mi-au 


trezit un interes profund şi doresc să vă sprijin planurile 
cât îmi stă în puteri, aşadar mi-am luat libertatea de a vă 
trimite un pui de buldog francez. încă nu e prea arătos, dar 
cu timpul va deveni un câine pe cinste. îi veţi primi 
genealogia în curând prin poştă. Nu am nicio îndoială că 
micuţii se vor bucura de prietenia lui, când mai creşte. 

Cu cele mai calde salutări, 

Al dumneavoastră, sincer, 

Franklin Lindsay." 

Jimmy a cules cățelul de pe jos şi l-a examinat din toate 
părţile. Avea blana neagră şi lucioasă, un chip care-ţi 
stârnea râsul, urechi mari, ochi imenşi, un nas prea mic ca 
să poată fi pomenit şi o gură care se arcuia într-un zâmbet 
veşnic peste falca de jos ieşită în afară. Veselia a triumfat 
asupra groazei ascunse a Pollyannei, făcând-o să 
izbucnească în hohote de râs. 

— Arată întocmai ca domnul Jiggs. 

— Că bine zici! a lăudat-o Jimmy. Jiggs să-i rămână 
numele. 

Căţelul descoperise pisoiul şi îşi făcuse cunoscute 
simţămintele printr-un sunet nostim şi piţigăiat, vrând, 
fără doar şi poate, să latre, iar pisoiul i-a plătit cu încă o 
scuipătură. Pollyanna şi-a plecat capul pe genunchi, în 
culmea râsului. 

— Ce familie fericită! a gemut ea, ştergându-se la ochi. 
Pisica o să mănânce canarul dacă nu stăm cu ochii în 
patru, iar câinele o să muşte pisica, iar eu voi pedepsi 
câinele - parcă ar fi casa pe care a construit-o Jack?. 

Era limpede că Judy nutrea oarecare neîncredere faţă de 
noul membru al familiei. S-a apropiat de mama ei, 
apucând-o de mânecă. 

— Cred că n-o să stau pe lângă el, a şoptit ea, ca să nu-i 
dau răceală. 


2 Casa pe care a construit-o Jack, poezie pentru copii din literatura populară 
engleză din secolul al XVIII-lea (n. trad.). 


— Mamă, a cugetat Cel Mic cu privirea gânditoare 
aţintită asupra căţeluşului cu blană lucioasă, mamă, de 
câte animale e nevoie ca să facem o menajerie? 


CAPITOLUL IV 

Cum să-ti educi familia 

Dintre cele trei adăugiri la familia Pendleton, numai 
Jiggs le-a pricinuit supărări. Canarul, pe care copiii, fără să 
le pese dacă ţinea sau nu de genul femeiesc, îl botezaseră 
Bucle de Aur’, după o eroină mult iubită, s-a arătat de la 
bun început întruchiparea tuturor virtuţilor casnice. 
Dimineaţa se bălăcea cu entuziasm, îşi mânca micul dejun 
cu poftă şi, în restul zilei, îşi cânta fericirea cu asemenea 
triluri melodioase şi unduitoare, încât Pollyanna se vedea 
nevoită să-şi folosească întreaga stăpânire de sine ca să nu 
se oprească din treburi şi să-l asculte cu toată lua- rea- 
aminte. Când în casă se cerea linişte, iar cineva îi acoperea 
colivia cu un prosop, Bucle de Aur înţelegea aluzia şi, 
urcându-se pe stinghie, îşi vâra căpşorul sub aripă şi 
prindea noi puteri după un somn bun. Nu le împovăra cu 
nimic munca, în afara celor câteva minute destinate 
covorul, în urma atacurilor lui mult prea îndârjite asupra 
farfuriei cu seminţe. 

Pisoiul s-a dovedit şi el lipsit de cusur. Cel Mic îl 
botezase Sindbad, după alt personaj îndrăgit, dar toţi îl 
strigau Sin, ceea ce i se părea Pollyannei nedrept, ţinând 
seama de virtuțile lui rare?. Deşi intrase în familie la vârsta 
fragedă de şase săptămâni, se supunea instinctiv unor 
reguli pe care multe animale le învaţă doar după un timp 
îndelungat de instrucţie sau poate niciodată. 

— Merge la uşă şi miaună, cuviincios ca un om, i-a spus 
Nancy Pollyannei. Şi când e gata să se întoarcă, urcă 


3 Bucle de Aur şi cei trei urşi, basm popular englezesc (ti. trad.). 
4 Sin = păcat (eng.) (n. trad.). 


scările şi miaună până îi deschid uşa. Păi, când creşte 
mare, m-aş mira să nu aibă mai multă judecată decât unele 
familii dimprejur, chiar aşa, chiar aşa. 

Dar Jiggs era o cu totul altă poveste. Părea să nu fi 
moştenit de la strămoşi nici cea mai slabă urmă de 
înclinare către normele lumii civilizate. Când se vedea 
pedepsit pentru fărădelegi prea ruşinoase ca să fie puse în 
scris, schelălăia ascuţit şi apoi, sub pretextul că stăpâna lui 
se jucase doar, ducând gluma puţin prea departe, o 
prindea de mână şi se prefăcea că o muşcă, dând 
nebuneşte din coadă. Nu se mai sătura să-şi încerce dinţii 
în orice lucruşor îndeajuns de trainic cât să merite 
osteneala. Cărţile îl fermecau şi, ca un adevărat bibliofil, le 
iubea de dragul lor, nu pentru ce scria în ele. 
încălţămintea îi oferea o tentaţie greu de refuzat, iar 
Pollyanna, mereu in căutarea unui dar de Crăciun pentru 
Jimmy, .1 găsit pe neaşteptate răspuns dând, într-o zi, 
peste papucii de anul trecut, roşi până la talpă. 

(..iloşii lăsaţi pe coridor erau târâţi şi ascunşi în il osul 
pernelor de la divan sau sub patul din camera de oaspeţi. 
Hainele copiilor, care atârnau îngrijit pe spătarele 
scaunelor în timpul nopţii, se făceau nevăzute cu multă 
pricepere înainte să le vină vremea de a fi îmbrăcate. Până 
şi prins în toiul unor asemenea fapte infame, Jiggs nu arăta 
nici urmă de ruşine; ba chiar, mai mult decât o dată, 
Pollyanna s-a văzut nevoită să îl hăituias- că pe scări, cu 
ciorapul Celui Mic sau cu salopeta lui Judy fâlfâindu-i pe 
spinare ca un drapel. 

— De ce, pentru numele lui Dumnezeu, îngădui una ca 
asta? a cerut să ştie corul mamelor din vecini când, cu tot 
atât de mult haz cât şi indignare, Pollyanna le-a istorisit 
ultima jignire pe care Jiggs o adusese bunei-cuviinţe. 

— Se va sfârşi în curând, le-a reamintit Pollyanna. 
Căţeluşii trec repede de vârsta ştrengăriilor. 

Fireşte că Jiggs ne face numai greutăţi şi ne-a costat o 


avere să înlocuim toate lucrurile pe care le-a ros, dar, în 
acelaşi timp, îl iubim atât de mult, încât nici eu, nici Cel 
Mic nu ne-am afla consolare dacă ar păţi ceva rău. 

— N-aş putea lua asupra mea povara unui câine, a 
declarat doamna Wilkins. Nu-mi văd capul de treburi chiar 
şi aşa, iar soţul meu spune deseori că nu ştie cum izbutesc 
să duc totul la bun sfârşit. 

Pollyanna s-a întrebat dacă domnul Wilkins era unul 
dintre acei bărbaţi care iau drept bun tot ce aud din gura 
nevestelor, sau dacă spusele lui doar prevesteau o carieră 
strălucită în diplomaţie. 

O tânără doamnă severă pe nume Griggs a intrat apoi în 
vorbă, afirmând cu hotărâre: 

— Nimic nu m-ar putea convinge să ţin un câine în casă. 
Mama a auzit povestindu-se despre un câine care i-a 
muşcat stăpânului, un băieţel, întreg nasul. L-a nenorocit 
pe viaţă. 

Pe chip i se citea satisfacția unui argument de 
necontestat, iar Pollyanna s-a simţit îndemnată să 
protesteze. 

— Am cunoscut un bărbat care obişnuia să-şi bată 
nevasta în fiecare sâmbătă seară, dar nu m-a împiedicat să 
mă căsătoresc, la rândul meu. 

Doamna Griggs a privit-o cu indiferenţă. 

— De ce te-ar fi împiedicat? a întrebat ea. 

Era atât de limpede că nu-i pricepuse vorbele şi că nimic 
pe lume nu avea să o lămurească, încât Pollyanna a 
nesocotit imboldul de a-i mai da vreun răspuns. lar în acea 
seară, doamna Griggs i-a spus soţului ei că, deşi doamna 
Pendleton părea o femeie cumsecade, obişnuia să facă tot 
felul de comentarii ciudate, care, de fapt, nu aveau niciun 
înţeles. 

Părerea Pollyannei, menită numai pentru auzul lui 
Jimmy, nu era cu mult mai măgulitoare. 

— Doamna Griggs e o femeie lipsită de ori- < <° urmă 


de haz. Mă tem că îmi plac fiinţele mai poznaşe. 

— Ca Jiggs, a adăugat Jimmy pe bună drepta- !r, căci 
Jiggs fusese neobişnuit de poznaş întrea- ga zi. 

Unul dintre prosoapele pentru vase ale lui N.incy 
dispăruse fără urmă, iar Nancy nu avea nicio îndoială în 
privinţa făptaşului. Pe coperta unei cărţi împrumutate 
apăruse un model în relief, iar acum se vedeau nevoiţi să o 
înlocuiască înainte de a o înapoia. Apoi, când Jiggs, căznin- 
du-se să îngroape un biscuit în perna de la canapea, 
ajunsese cu ghearele până la umplutura de fulgi, au izbutit 
în cele din urmă să scape de viscolul din holul de la intrare 
după un ceas de muncă grea. Ostenit după o hârjoneală pe 
cinste, se încolăcise acum lângă Cel Mic, cu ochi visători şi 
plini de adoraţie, iar atât băiatul, cât şi câinele păreau să 
radieze mulţumire. 

Pollyanna privea tabloul cu satisfacţie. Fără îndoială, Cel 
Mic îşi însuşea lecţia pe care ea dorise să o înveţe. 
Câinele, un amestec atât de încântător de vioiciune şi de 
iubire, ocupa deja un loc ridicol de mare în inima lui. 
Pollyanna tresărise de uimire când Cel Mic îl pomenise 
pentru prima oară pe Jiggs la rugăciunea de seară, îndată 
după bebeluş şi înainte de mătuşa Polly şi de Nancy. Dar s- 
a întrebat dacă nu cumva copilul avea dreptate, şi vorbele 
de împotrivire i s-au stins pe buze. Cui ar fi putut să se 
roage pentru un căţel zburdalnic şi cu blana moale care, 
oricâte năstruşnicii ar fi făcut, era iubirea întruchipată, 
dacă nu Lui, Celui ce poartă de grijă întregii lumi? 

Pollyanna credea că şi ea, asemenea copiilor, învățase 
ceva de la Jiggs. 

— Cred că toţi cei care cresc un copil ar trebui să 
crească, pe lângă el, un căţeluş, i-a spus ea lui Jimmy, iar 
apoi, în loc să facă atâta tărăboi pentru năzbâtiile copiilor, 
să înţeleagă că, asemenea trecerii anotimpurilor, aşa e 
orânduită lumea. 

Jimmy părea să îi dea pe deplin dreptate. Şi poate că toţi 


cei pe care un asemenea subiect îi interesa numai în teorie 
încuviinţau, la rândul lor. Dar răbdarea lui Jimmy avea să 
fie pusă în curând la încercare, mai mult decât şi-ar fi 
închipuit vreodată. 

In dimineaţa următoare, de îndată ce a bătut ora şapte, 
Pollyanna şi-a deşteptat soţul. Ea era în picioare de o 
jumătate de oră şi se îmbrăcase. 

—Jimmy! Jimmy, trezeşte-te! Nu, nu te întoarce pe 
partea cealaltă, căci ai să adormi la loc. Şi e vremea să te 
scoli. 

— Hm! Bine, bine! a răspuns Jimmy toropit, iar 
Pollyanna l-a scuturat din nou, să se încredinţeze că nu 
vorbea prin somn şi s-a grăbit să liniştească bebeluşul care 
plângea din răsputeri. După un minut sau două, Jimmy a 
izgonit orice urmă de moleşeală în cada plină cu apă rece 
cu care îşi începea îndeobşte ziua. 

Când a traversat coridorul, cu pielea fumi- < and după 
ce se ştersese zdravăn cu prosopul, a «Icscoperit că, în 
lipsa lui, cineva încuiase uşa de 
l.i dormitor. întreaga familie Pendleton obişnuia di» acum 
să pună năzhbâtiile pe seama lui Jiggs, ur rolul de ţap 
ispăşitor i se potrivea de minune, căci primea toate 
învinuirile cu inima uşoară. 

I >ar nu Jiggs întorsese cheia în broască, fireşte. Şi, 
dacă Jiggs nu era făptaşul, se înţelegea de la ane că vina 
cădea în seama Celui Mic. 

— James cel Mic! a strigat Jimmy cu năduful pe care i-l 
iertăm unui om bătând la uşa propriei i .1 mere, îmbrăcat 
doar în halat şi papuci şi grăbit să prindă trenul care 
pleacă în puţin mai mult de 
(0) oră. James cel Mic, deschide uşa mai repede! 

I-a răspuns un chicotit înfundat, arătând că ( el Mic se 
distra pe cinste, dar înțelesese totodată că adulţii nu ştiau 
să se bucure de o glumă luină. Cheia a zăngănit în 
broască, iar Jimmy a apăsat pe clanţă, fără nicio izbândă. 


—]James cel Mic, a strigat el, cu nerăbdare cres- eândă şi 
cu fiori de frig trecându-i pe şira spină- 

1 ii, încetează cu prostiile şi descuie uşa acum, pe loc! 
Mă grăbesc. 

Cheia a zdrăngănit din nou, iar Jimmy a apăsat pe clanţă 
cu toată puterea. Auzindu-i vocea ridicată, Pollyanna a 
lăsat bebeluşul în grija lui |udy şi i-a alergat în ajutor. 

— Cheia aceea nu merge aşa cum ar trebui, a spus ea. 
Cum de i-a trecut prin minte să o întoarcă în broască? 
Aşteaptă, Jimmy, nu-l speria, altfel n-are să mai descuie 
niciodată uşa. 

Cu o veselie amăgitoare în glas, Pollyanna a strigat 
îndrumări prin gaura cheii. Părea că Cel Mic se străduia să 
le urmeze întocmai, dar, cum nu izbutea, îl cuprindea 
teama. 

— Când pun mâna pe ştrengarul ăsta mic, a bombănit 
Jimmy, am să-i dau o lecţie pe care n-o să o uite prea 
curând. 

Pollyanna înţelegea pe deplin că Jimmy, ca orice bărbat 
care aşteaptă, în halat şi papuci, să îşi termine toaleta de 
dimineaţă, nu avea poftă de ciondăneală, dar nu s-a putut 
împiedica să îl dojenească. 

— La urma urmei, nu a vrut să te supere. A încuiat uşa 
în glumă. Nu ştia că va fi atât de greu să o descuie. 

— E vremea să înveţe că faptele lui pot avea consecinţe, 
a declarat Jimmy mânios. 

Avea nervii întinşi. Timpul trecea în zbor. Ora plecării se 
apropia la fel de nemilos ca destinul, iar toate hainele se 
găseau de cealaltă parte a unei uşi încuiate. în acea clipă, 
Jimmy n-ar fi şovăit să îl ia pe Cel Mic pe genunchi şi să îi 
tragă o chelfăneală. 

Şi atunci Cel Mic s-a pierdut cu firea. A început să 
plângă, iar lacrimile i-au răpit tot curajul. A suspinat din 
greu, gândindu-se că era cu putinţă să-şi petreacă întreaga 
viaţă în spatele uşii care îl despărţea de familie. Apoi 


Pollyannei i-a venit o idee strălucită. 

îi cerem să scoată cheia din broască şi să o .irunce pe 
fereastră. Apoi descuiem din partea aceasta. Cum de nu 
ne-am gândit mai înainte? 

Dar fie Cel Mic se lăsase cuprins de panică, fie îndoise 
cheia, încercând cu disperare să o întoar- > .1 Era cu 
neputinţă să o scoată din broască, în- 

[V 

tocmai cum era cu neputinţă să descuie. In zadar 
încerca mama lui să îl aline, în zadar îi dădea îndrumări 
limpezi. Plângea tot mai zgomotos, până când Pollyanna nu 
s-a mai făcut auzită în mijlocul zarvei. 

— Şi-a pierdut capul cu totul, i-a spus ea lui limmy. Nu 
ne mai putem bizui pe el pentru nimic. Cum ai să mai intri 
acum în cameră? 

— Dacă aş avea haine pe mine m-aş urca în .irţar şi aş 
intra prin fereastra de la răsărit. Dar nu pot să mă caţăr în 
copaci la ora asta purtând doar un halat de baie. 

Spusele lui nu lăsau loc de sfadă. Pollyanna şi-a încreţit 
fruntea, încercând să găsească o dezlegare. 

— Nu cred că paltonul ti-ar fi de mai mult folos. 

— Câtuşi de puţin, a spus Jimmy sumbru. 

— Atunci dau o fugă până la familia Hunt şi întreb dacă 
putem împrumuta o pereche de pantaloni de la domnul 
Hunt. Am să le cer nişte pantaloni vechi. 

— Va trebui să le ceri şi o pereche de bretele, a spus 
Jimmy. Hunt e cam de două ori mai gros decât mine. 
Pantalonii lui n-ar sta pe mine nici măcar o clipă. 

Vorbea cu o asemenea dezaprobare, încât Pol- lyanna a 
şovăit. 

— Crezi că ar fi mai bine să nu merg? 

— Nu pot spune că îmi place ideea. Dacă am fi locuit aici 
de ani buni, lucrurile ar fi stat altfel. Dar n-am întâlnit 
neobrăzare mai mare decât nişte străini umblând prin 
cartier în căutarea unor pantaloni de împrumutat. 


—James cel Mic, a strigat Pollyanna prin gaura cheii, te 
rog să nu mai plângi, dragul meu. Tăticul o să deschidă 
uşa curând. 

Vaietele Celui Mic nu dădeau semn să contenească ca 
urmare a promisiunii ei îndrăzneţe, iar Pollyanna s-a întors 
scoasă din minţi către soţul ei. 

— Nu pot să gândesc când îl aud plângând aşa. 

— Păi, unul dintre noi va fi nevoit să gândească, a 
declarat Jimmy cu supărare în glas. Trebuie să ajung la 
muncă până la urmă. 

— Atunci mă duc să împrumut pantalonii domnului 
Hunt. l-am împrumutat şi eu doamnei Hunt tot felul de 
lucruri. 

Pollyanna a început să coboare scările, dar, pe a treia 
treaptă, s-a oprit şi s-a întors. 

—Jimmy, nu mi-a trecut prin minte până acum, dar am 
pus costumul tău de seară într-un cufăr, în magazie. Vrei 
pantalonii aceia, mai degrabă? 

Jimmy a suspinat zgomotos. 

— Nu m-aş urca în copac purtându-i. Poate că nici în 
zece ani nu-mi va da mâna să cumpăr un costum nou. Dar 
m-as îmbrăca mai curând cu 

» 

I'.mtalonii mei, chit că ajung praf şi pulbere, de- «.ii cu 
pantalonii unui vecin pe care abia îl cunosc din vedere. 

l'ollyanna a alergat în magazie şi, cinci minute mai 
târziu, Jimmy s-a văzut echipat pentru i .iţărare. Purta o 
pereche de pantaloni de seară, 

I mpurii de baie şi un palton de primăvară încheia I până 
la bărbie ca să ascundă lipsa cămăşii. Kugându-se ca 
vecinii să fie prea absorbiți de I >i egătirile pentru micul 
dejun ca să bage de seamă, Jimmy s-a îndreptat către 
arțarul de pe latura casei. Crengile cele mai de jos se 
înălţau cam la cinci metri deasupra pământului, iar Jimmy, 
străduindu-se să nu se gândească la pantaloni, a pus în 


faptă o veche deprindere din copilărie şi s-a căţărat pe 
trunchi. A izbutit în cele din urmă să ajungă la crengi şi să 
se ridice într-o crăcană. Apoi s-a târât fără prea multă 
bătaie de cap pe ramura dinspre fereastra de răsărit a 
dormitorului, s-a prins de pervaz şi s-a strecurat înăuntru. 

A străbătut încăperea dintr-un salt. Cheia era îndoită în 
asemenea măsură, încât nu a izbutit decât după câteva 
minute bune să o întoarcă în broască, şi nu era de mirare 
că îl încurcase într-atât pe Cel Mic. După ce a descuiat 
uşa, Jimmy s-a întors către împricinat. 

Hohotele Celui Mic încetaseră de îndată ce tatăl lui se 
ivise la fereastră. Acum stătea lângă pat, cu chipul pătat 
de lacrimi şi străbătut de sentimente potrivnice. Deşi nu se 
mai vedea nevoit să-şi petreacă restul zilelor la închisoare, 
uşurarea se contopea cu teama pentru ce avea să urmeze. 
Avea ochii umflaţi de plâns şi arunca spre tatăl lui priviri 
temătoare. 

Jimmy, privind omuleţul din faţa lui de parcă alunei l-ar 
fi văzut pentru prima oară, a înţeles pe de-a-ntregul cât de 
mic era, iar cuvintele Pol- lyannei, care la început îi 
sporiseră supărarea, au căpătat acum noimă. Nu rămânea 
îndoială că până şi cea mai neînsemnată nesupunere, până 
şi cea mai neînsemnată dovadă de cruzime sau de răutate 
cuprindea mai multă vinovăţie decât fapta care îl tulburase 
şi îl stânjenise într-atât. Cu toate acestea, ştiind că legea 
tine deseori seama de urmări şi nu de motive, Cel Mic 
tremura, aşteptându-şi pedeapsa. 

Băieţelului i s-a tăiat răsuflarea când o mână i s-a lăsat 
pe umăr. Apoi, pe neaşteptate, tatăl lui l-a ridicat în braţe 
şi privirile li s-au întâlnit, ca de la bărbat la bărbat. 

—Ascultă, fiule, a spus Jimmy. E mult mai uşor să dai de 
bucluc decât să scapi din el. Când îţi trece prin cap să faci 
un lucru, gândeşte-te mai întâi dacă poţi să îl şi desfaci. 

Jimmy nu putea şti cât de adânc se întipărise lecţia în 
mintea Celui Mic. Dar uşurarea care îl copleşise văzând că 


nu avea să primească nimic mai mult decât o dojană era 
mai presus de orice îndoială. Braţele Celui Mic i-au 
înconjurat grumazul într-o îmbrăţişare strânsă, iar inima 
lui bătea ritmuri de recunoştinţă. Amintindu-şi «.1 işi 
jurase să îi dea o lecţie de îndată ce avea să I 'imă mâna pe 
el, Jimmy a simţit înţepătura unui regret sănătos care îi e 
de folos oricărui părinte i .md şi când. 

Nu rămăsese timp pentru altceva. Jimmy l-a l.isat jos pe 
Cel Mic şi s-a îmbrăcat mai repede i a oricând. Şi, cu toate 
că şi-a băut cafeaua în pi- * joare şi a alergat preţ de două 
străzi ca să prindă I renul, nu se simţea pe de-a-ntregul 
nemulţumit de începutul acelei zile. Era mare lucru să 
vadă c u propria educaţie progresa alături de a Celui Mic 
şi a lui Jiggs. 

CAPITOLUL V 

Pollyanna se odihneşte în acea toamnă, domnul şi 
doamna John Pendleton au rămas neobişnuit de mult timp 
în reşedinţa lor de vară din Vermont, dar, de îndată ce s-au 
întors în oraş, au venit să petreacă sfârşitul săptămânii cu 
Jimmy şi Pollyanna. Se bucurau nespus să-i aibă pe tineri 
aproape şi, astfel, erau foarte uşor de mulţumit. Le plăcea 
casa şi lăudau cartierul. Nu le venea să creadă cât de mult 
crescuseră copiii în lipsa lor. Până şi Jiggs le trezea o 
admiraţie profundă. 

Singurul lucru din întreaga gospodărie faţă de care 
unchiul John şi mătuşa Ruth păreau să dea semne de 
nemulţumire era Pollyanna însăşi. Susţineau amândoi că 
Pollyanna arăta istovită, palidă şi slabă şi că avea nevoie 
de odihnă netulburată. Pollyanna le-a explicat că mutarea 
îi pusese la grea încercare, însă acum, când totul se 
terminase cu bine, se odihnea pe zi ce trece; protestele ei 
erau primite cu vădită neîncredere. 

— înţeleg, Pollyanna, a spus mătuşa Ruth. Nu ţi-ai 
pierdut vechile obiceiuri, dar până şi Jocul Bucuriei poate 
întrece uneori măsura. 


Mătuşă Ruth, a strigat Pollyanna din tot su- I li-lul, în 
ultima vreme nici nu mi-a mai trecut l>i ni minte să mă 
joc. Totul e minunat şi nimic nu mi mai poate aduce 
întristare. 

Mătuşa Ruth se uita la ea cu dragoste, dar, în .11 rlaşi 
timp, cu acel aer inconfundabil de supe- 11< mtate cu care 
mulţi îi întâmpină pe cei care se i Icciară mulţumiţi de 
viaţă şi de întreaga lume. 

Ceea ce spui tu nu are nicio însemnătate, 

I'(illyanna, căci văd cu ochii mei cât eşti de osteni- lv Ai 
nevoie de odihnă şi trebuie să te odihneşti de îndată. 

Dacă mătuşa Ruth şi-ar fi păstrat părerea numai pentru 
urechile Pollyannei, lucrurile s-ar fi mărginit la un schimb 
de vorbe. Dar, spre disperarea Pollyannei, şi-a îndreptat 
armele către 
I immy. Ori de câte ori rămâneau între patru ochi 
II repeta, cu o voce şoptită care nu prevestea ni- mic 
bun, că îşi făcea griji pentru Pollyanna. Oare nu era în 
stare să vadă că sărmanul copil era stors de puteri? Nu 
trebuia să se lase înşelat de obiceiul ei de a lua lucrurile 
aşa cum simt. lar Jimmy s-a lăsat pe dată molipsit de 
temerile mătuşii lui şi s-a arătat gata să pună piciorul în 
prag. 

Spre marea uimire a Pollyannei, au plănuit totul fără să-i 
ceară măcar un sfat. Mătuşa Ruth a lăsat de înţeles că fata 
în casă, pe care o avusese în slujbă pe timpul iernii greu de 
uitat petrecute de Pollyanna în Boston şi pe care nu 
pregeta să o mai cheme la nevoie, s-ar bucura să îi dea o 
mână de ajutor lui Nancy timp de o săptămână, în lipsa ei. 
Şi i-ar fi supărat nespus să afle că Pol- lyanna, căreia îi 
purtau atâta dragoste, s-a întristat văzând cât de uşor se 
puteau lipsi de ea. Pentru prima oară de luni de zile, s-a 
văzut nevoită să joace din toate puterile Jocul Bucuriei. 

| 


— Ar trebui să mă bucur că Jimmy pune binele meu 


înaintea propriilor dorinţe. Fireşte că îi va fi tare dor de 
mine, chiar dacă Mary e un model de perfecţiune. Şi ce 
frumos din partea mătuşii Ruth să mă cheme în vizită... Mă 
întreb dacă există prieteni mai devotați pe lumea aceasta. 

Şi, atingând punctul culminant, Pollyanna şi-a şters o 
lacrimă, ceea ce arăta, poate, că părerea mătuşii Ruth nu 
era cu totul greşită. 

Familia Pendleton s-a întors luni în Boston şi, duminica 
următoare, modelul de perfecţiune le-a apărut la uşă, ca 
micuţii să se poată obişnui cu ea înainte de plecarea 
mamei lor. Spre uşurarea Pollyannei, toţi au primit-o fără 
zarvă, ceea ce prevestea numai lucruri bune pentru 
săptămâna care avea să vină. Jiggs, din nefericire, părea să 
aibă un dinte împotriva lui Mary şi o lătra ori de câte ori se 
apropia de el. Şi, cu toate că îl dojenea, Pollyanna se 
bucura în sinea ei că măcar un membru al familiei nu se 
mulțumea cu Mary drept înlocuitor. 

Luni dimineaţa, Pollyanna a mers cu Jimmy în oraş. Cel 
Mic şi Judy stăteau cu nasurile turtite îndărătul ferestrei şi 
o priveau plecând, iar 


N.mcy ridicase bebeluşul în braţe şi îi legăna pal- 

iii.i durdulie în semn de rămas-bun. Pollyanna a Hui urat 
din mână către ei, toată numai zâmbet, i| >oi şi-a îndreptat 
cu hotărâre privirea înainte şi .1 mers tăcută alături de 
soţul ei. 

— Doar nu plângi? a mustrat-o Jimmy. Fetiţă < 11 agă, 
fii înţeleaptă. 

— Da, ştiu, Jimmy, a spus Pollyanna cu vocea tre- 
murândă şi lacrimile şiroindu-i pe obraji, în timp «r buzele 
i se arcuiau într-un zâmbet larg. Fireşte t .ii o neghiobie, 
dar mă bucur că sufăr părăsin- dii-i chiar şi pentru o 
săptămână. Gândeşte-te cât . le minunat va fi să mă întorc 
acasă. 

Maşina şi unchiul John o aşteptau în gara din boston şi 
au dus-o de acolo în goană, după un rămas-bun pe care 
oamenii cinici l-ar fi socotit îndestulător pentru o 
despărţire de un an. Dar, ilupă ce şi-a suflat de mai multe 
ori nasul şi a dat i îteva răspunsuri oarecum lipsite de 
însemnă- Mte la întrebările unchiului John despre 
sănătatea copiilor, Pollyanna a început să se bucure de ce 
vedea în jur. Maşina elegantă, cu o crizantemă mare şi 
galbenă în suportul pentru flori, era o încântare. La 
vederea oraşului care o găzduise vreme de opt luni, o 
străbăteau fiori de bucurie, îşi când, în cele din urmă, 
maşina s-a oprit în faţa casei în care fosta doamnă Carew o 
primise fără nicio tragere de inimă, Pollyanna a gonit pe 
scări cu o veselie aproape copilărească. 

De această dată, mătuşa Ruth a întâmpinat-o cu 
tandrete. 

— Mă bucur atât de mult că ai venit, copil scump! O 
săptămână de odihnă îţi va fi de mare folos. De fapt, arăţi 
mai bine de pe acum. 

Pollyanna a ocolit subiectul neplăcut. 

— Ce casă frumoasă ai! A trecut atât de mult timp, încât 
va trebui să mă obişnuiesc din nou cu ea. 


Mătuşa Ruth i-a răspuns cu un zâmbet distrat, care 
dădea de înţeles că gândurile îi erau în altă parte. 

— N-ai vrea să mănânci, Pollyanna? Ai pornit devreme 
de acasă. 

— Nu, n-aş putea să mănânc nicio îmbucătură înainte de 
prânz. 

— Atunci ia-o uşurel până la zece şi jumătate. Apoi Mark 
ne va duce la club. In fiecare dimineaţă de luni avem o 
conferinţă despre ce se mai petrece în lume. Ţi-ar plăcea 
să o asculti, nu-i aşa, dragă? 

— Ah, grozav de mult, mătuşă Ruth, a răspuns Pollyanna 
cu entuziasm neprefăcut. 

Ştia prea bine că se rupsese de lume, cufundată fiind în 
cu totul altfel de întâmplări: cel mai nou dinte al 
bebeluşului, o spuzeală pe pieptul lui Judy, ultima 
fărădelege a lui Jiggs. 

— M-aş bucura să ascult conferinţa, a declarat ea. 

— De la club vom merge să prânzim la hotel. Fac parte 
dintr-o organizaţie care ajută mamele rămase să îşi 
crească singure copiii şi, o dată pe lună, ne strângem la 
prânz şi ascultăm darea de seamă m timp ce mâncăm. Mai 
câştigăm timp, ştii. 

— Da, înţeleg, a încuviinţat din cap Pollyanna, 

< lir nu s-a putut împiedica să-şi spună în sinea ri că o 
dare de seamă înţesată cu poveşti înfiorătoare despre 
familii căzute pradă foametei avea 
H. irul de a-i strica apetitul oricui. 

— O să fie foarte interesant, a adăugat ea repe- * le, de 
parcă şi-ar fi cerut iertare pentru gândul nespus. 

— Durează numai o oră. Avem timp să ne odih- uim 
puţin înainte de serata doamnei Ingraham. L.irticipă un 
grup de femei încântătoare şi rafinate, iar o poetă din 
Canada ne va citi din opera ei. Cunoşti de fiecare dată 
oameni interesanti la i toamna Ingraham. 

Pollyanna, care se temea că garderoba pe care şi-o 


adusese nu se ridica la înălţimea seratei i toamnei 
Ingraham, a răsuflat uşurată. Era greu de crezut că nişte 
femei interesante, cărora le plăcea poezia, aveau să 
strâmbe din nas văzân- itu-i hainele. 

Ziua a trecut aşa cum plănuise mătuşa Ruth. l'ollyanna a 
ascultat cu plăcere conferinţa, care a tratat îndeosebi 
politica europeană. Era o uşurare să-şi îndrepte gândurile 
de la Jiggs către statele balcanice. Prânzul s-a dovedit 
captivant, deşi, cufundată în darea de seamă, ar fi putut 
mânca orice fără să-i simtă gustul. Nu au scăpat prea 
devreme, căci mai multe doamne au dorit să se consulte cu 
mătuşa Ruth în privinţa lucrărilor ce aveau să urmeze, iar 
Pollyanna le-a ascultat absorbită conversaţia. 

Au ajuns acasă la ora două şi jumătate, iar camerista, 
ajutându-le să îşi scoată paltoanele, le-a înştiinţat că 
domnul Pendleton făcuse rost de bilete la teatru. Mătuşa 
Ruth a zâmbit mulţumită. 

— Nu am adus vorba despre asta pentru că nu voiam să 
te dezamăgesc, dragă. Nu am găsit bilete sâmbătă, dar 
furnizorul nostru era încrezător că le va putea cumpăra de 
la cineva. Piesa aceasta, „Mareea', e una dintre cele mai 
lăudate atracţii ale sezonului. 

— Minunat, mătuşă Ruth. Mă simt ca şi cum aş fi prinsă 
într-o vâltoare frenetică. 

— Va trebui să plecăm pe la trei şi jumătate, a spus 
mătuşa Ruth, uitându-se la ceas. Poeta va citi puţin după 
ora patru, iar când termină, se va servi ceaiul. Mă tem că 
nu ai timp să te culci, Pollyanna. 

— Fireşte că nu, a încuviinţat Pollyanna. Şi, pe 
deasupra, nici nu am nevoie. Nu sunt obosită nici măcar 
puţin. 

De altfel, abia a găsit timp să-i telefoneze lui Jimmy după 
ce s-a îmbrăcat pentru serată. 

— Voiam numai să-ţi spun că te iubesc şi că alerg de la o 
petrecere la alta de parcă aş fi Sin învârtindu-se după 


coadă. 

— Bună treabă, a spus Jimmy cu mulţumire. Ţine-o tot 
aşa. 

— Sună-mă mâine, dis-de-dimineaţă, Jimmy. Vreau să 
ştiu cum s-a descurcat bebeluşul. E prima noapte când... 

— Ah, o să fie bine, i-a tăiat Jimmy vorba în grabă. Să te 
distrezi şi să nu-ţi faci nicio grijă. 

Mătuşa Ruth a strigat-o de pe coridor şi nu a mai rămas 
vreme pentru altceva. Pollyanna a mers la doamna 
Ingraham, unde s-a bucurat de lectura poetei din Canada 
şi a întâlnit atât de multe prietene interesante ale mătuşii 
Ruth, încât numele şi feţele lor se amestecau ca un joc de 
cuvinte încrucişate. A luat cina cu pofta de mâncare 
ştirbită de ceaiul şi prăjiturile doamnei In- graham şi, de 
îndată ce s-a ridicat de la masă, a trebuit să-şi tragă pe ea 
singura rochie de seară pe care şi-o adusese şi să plece la 
teatru. Piesa i-a plăcut, deşi, spre sfârşit, o copleşise un 
asemenea somn, încât s-a văzut nevoită să clipească des ca 
să-şi poată ţine ochii deschişi. S-au oprit la hotel pentru o 
gustare cu totul fără rost, apoi, când şi-a lăsat capul pe 
pernă puţin după ora unu, era prea obosită ca să se întrebe 
dacă bebeluşul avea nevoie de ea sau dacă îi ducea dorul. 

Pollyanna crezuse, cu nevinovăție, că avusese parte de o 
zi neobişnuită, dar curând a priceput că mătuşa Ruth îşi 
petrecea astfel întreg timpul. A doua zi a fost asemenea, cu 
toate că, de data aceasta, au ascultat o conferinţă 
instructivă despre o carte nou apărută. Au prânzit cu una 
dintre prietenele mătuşii Ruth, apoi au luat parte la un 
recital de cântece din Scandinavia, ţinut de o tânără 
atrăgătoare în costum popular. După-amiaza târziu s-au 
oprit la clubul de artă, unde tocmai avea loc o recepţie în 
cinstea unei celebrităţi aflate în trecere şi au ajuns acasă 
tocmai la timp ca să se îmbrace pentru cină, un eveniment 
mai formal decât de obicei, căci invitase- ră caţiva oaspeţi. 
In acea seară, osteneala a împiedicat-o să adoarmă cu 


uşurinţă. 

Pollyanna a înţeles cu uimire că femeile de felul mătuşii 
Ruth dădeau dovadă de multă tărie. Le interesau toate 
activităţile culturale, toate iniţiativele filantropice. Pe 
lângă femeile acestea, care trăiau cu un ochi pe ceas şi 
treceau fără nicio milă de la o activitate la alta, viaţa 
Pollyannei părea plină de tihnă. Se întreba cât de 
încăpătoare le era mintea, căci puteau păstra toate veştile 
pe care le strângeau într-o zi, rânduite şi etichetate cum se 
cuvine. Bănuia că, în ceea ce o privea, domnea deja 
harababura. 

Dar ce era mai rău avea să sosească. A treia zi, la micul 
dejun, mătuşa Ruth a întrebat-o, ca din întâmplare: 

— De altfel, Pollyanna, cât de bine te pricepi la bridge? 

Pollyanna s-a uitat la ea cu ochii mari. 

— Nu te gândeşti cumva la Jimmy, mătuşă Ruth’? 

Bridge, copil drag. Ştii să joci? 

I 'ollyanna a râs fără griji. 

N-am întâlnit încă omul care să joace mai prost decât 
mine. 

I )acă îşi închipuia că era un subiect demn de glumă, 
aşteptările i-au fost înşelate. Atât mătuşa Kuth, cât şi 
unchiul John o priveau de parcă ar fi i<* cunoscut că nu 
ştie să scrie şi să citească. 

— Va trebui să găsim timp ca să te instruim puţin, 
astăzi, a spus mătuşa Ruth. Mâine eşti invitată la două 
petreceri cu jocuri de cărti. 

— Două petreceri cu jocuri de cărţi! a repetat l'ollyanna. 

O pereche de urechi agere i-ar fi putut auzi * .paima din 
glas. 

— Un prânz însoţit de o partidă de cărţi la iloamna 
Cunningham, iar seara se întruneşte clubul de bridge. Una 
dintre doamne e plecată din oraş şi poţi să-i iei locul. 


5 Joc de cuvinte în engleză: bridge are şi înţelesul de pod, referitor la meseria 
lui Jimmy (n. trad.). 


Văzând că se aşteptau ca prilejul să o bucure şi să o 
măgulească, Pollyanna a spus cu glas slab: 

— Dar, mătuşă Ruth, nu ar fi mai bine să invite pe cineva 
care ştie să joace? 

Mătuşa Ruth nu părea să-i împărtăşească părerea. 

— Niciodată nu e prea târziu să înveţi, a remarcat ea, pe 
bună dreptate. Eşti îndeajuns de isteaţă şi, dacă te 
concentrezi la joc, cu ajutorul nostru, ar trebui să te 
descurci de minune. 

Nu le-a fost uşor să găsească vreme ca să se ocupe de 
educaţia Pollyannei în acea privinţă. Era limpede că 
trebuia să renunţe la ceva şi, după lungi discuţii, au 
hotărât să se lipsească de plăcerea unei vizite la o 
expoziţie privată de artă, în acea seară. Pollyanna era 
încântată, pe ascuns. Nu se putea împotrivi ispitei unei 
seri de odihnă, acasă. L-a anunţat pe Jimmy, cu puţin 
înainte ca el să plece la gară, că avea să se bucure deo 
seară liberă. 

Pollyanna avea păreri de modă veche în ceea ce privea 
jocul de cărţi. II credea doar o simplă plăcere, menită să 
facă timpul să treacă mai uşor şi fără prea multă bătaie de 
cap. Seara în care unchiul John şi mătuşa Ruth au încercat 
să-i îmbunătăţească jocul a lămurit-o pe deplin. Pollyanna 
a încercat să însufleţească atmosfera cu monologuri vesele 
între două manşef. Le povestea câteva isprăvi ale copiilor, 
când mătuşa Ruth i-a curmat vorba cu blândeţe. 

^> 

— în locul tău, dragă, aş încerca să rămân cu mintea la 
joc. Dacă îţi pierzi firul gândurilor, vei greşi mai mult decât 
de obicei. 

Domolită, Pollyanna şi-a privit cărţile cu toată luarea- 
aminte, începând să înţeleagă că seara avea să se petreacă 
altfel decât îşi închipuise. Jucau, pare-se, nu de plăcere, ci 
cât se putea de îndârjit. Pollyanna şi-a jucat prima carte pe 


6 Manşă = fiecare dintre etapele successive ale unui joc de cărți (n. trad.). 


deplin pătrunsă de importanţa fiecărei mişcări. 

Dar nici măcar atunci nu a izbutit să îi mulţumească. 

— Vai, Pollyanna, a mustrat-o mătuşa Ruth cu durere în 
glas. Nu ai început bine. Ştii, unchiul |ohn are dama. 

— Chiar aşa, mătuşă Ruth? Dar nu ştiam! 

— Ai fi ştiut, dragă, dacă te-ai fi uitat cum au căzut 
cărţile. 

Mătuşa Ruth a purces să o lămurească de ce ii fi trebuit 
să îşi dea seama că dama de cupă se afla în mâna lui John 
Pendleton, iar Pollyan- na, ascultând-o, înţelegea din ce în 
ce mai bine cât de mărginită îi era mintea. Cuvintele 
mătuşii Kuth păreau uşor de priceput unul câte unul, dar 
împreună îşi pierdeau orice noimă. A mers la culcare fără 
să se bucure la gândul întrunirilor de a doua zi. 

Petrecerea de după-amiază s-a dovedit însemnată. 
Pollyanna a fost despărțită pe dată de mătuşa Ruth şi 
aşezată la masă cu trei femei necunoscute, toate tinere ca 
si ea. Toate trei i-au fă- '» 

rut o impresie plăcută, iar jocul ar fi amuzat-o dacă nu s- 
ar fi temut să le piardă respectul din p ricina nepriceperii 
ei. Dar, prin acel capriciu al sorții care le dăruieşte 
începătorilor noroc, a primit cărţi care nu puteau fi 
învinse. Pollyanna şi partenera ei s-au ridicat de la masă 
învingătoare, cu un scor impresionant. 

însă norocul a părăsit-o apoi. Cele două femei care le 
aşteptau la următoarea masă se purtau cu o grosolănie 
care greu şi-ar fi găsit perechea în întreaga adunare. 
Pentru amândouă, jocul de cărţi nu era o simplă distracţie, 
nici măcar un interes, ci o pasiune. Jucau la orice oră, în 
fiecare zi a săptămânii. Mergeau la mare primăvara şi la 
munte vara nu de dragul priveliştilor, ci pentru noi 
parteneri de joc. Nu aveau timp să citească, iar femeile din 
munţi, în colibele lor singuratice, ştiau la fel de multe ca 
ele despre ceea ce se petrecea în lume. Arta, filosofia şi 
religia la un loc nu aveau pentru ele mai multă 


însemnătate decât un rober” câştigat. Deşi una dintre ele 
era dezagreabil de corpolentă, cu un întreg şir de bărbii 
duble coborându-i spre piept, iar cealaltă slabă până la 
înfometare, se asemănau în- tr-un fel straniu. 

în răstimpul dintre două jocuri, Pollyanna le-a auzit cu 
uimire judecând premiile oferite de gazdă şi dând de 
înţeles că modestia lor nu-i făcea deloc cinste. Gazda în 
casa căreia jucaseră cu o zi înainte dăduse un exemplu 
minunat în acea privinţă, dar după-amiaza se dovedise 
nesatisfăcătoare, căci, în faţa tuturor,  acuzaseră 
câştigătoarea că trişase. Pollyanna, ascultându-le, s-a 
înroşit până în vârful urechilor de umilinţă. 

» 

Femeia sfrijită i-a devenit parteneră şi avea obiceiul să 
tragă aer adânc în piept ori de câte ori Pollyanna 
deschidea jocul, ceea ce ar fi tulburat până şi un jucător 
priceput. 

I „a sfârşitul primei manşe, a răbufnit: 

— Spune-mi, dacă nu-ţi e cu supărare - sunt *  loiir 
curioasă, ştii - de ce ai semnalat treflă, dacă nu puteai 
câştiga levata?? 

Pollyanna s-a uitat la ea înspăimântată. 

— Am semnalat? N-am făcut-o dinadins. 

— Atunci de ce ai jucat şapte înainte de şase? 

Pollyanna nici măcar nu îşi amintea să fi făcut una ca 
asta, dar, dacă femeia sfrijită avea drepta- 1<\ pricina nu 
era greu de ghicit. 

— Poate, a răspuns ea şovăind, nu mi-am în- < lupuit că 
are să schimbe ceva. 

Femeia nu a mai scos nicio vorbă, dar suspinul ei spunea 
limpede: „Doamne Dumnezeule, dă-mi răbdare", iar 
Pollyanna s-a înroşit din nou, nu atât pentru jocul stângaci, 


7 Rober = cele două jocuri din care se compune o partidă de bridge (rt. trad.). 


8 Levată = totalitatea cărţilor pe care unul dintre jucători le poate ridica de pe 
masă pe baza unei cărţi mai mari sau a unui atu (n. trad.). 


cât pentru mojicia partenerei sale. 

Fără îndoială, sosise vremea Jocului Bucuriei. 

— Până la urmă, şi-a spus ea, mă pot bucura că nu-s 
nevoită să fac asta prea des. 

Gândul a ajutat-o să treacă de încă o manşă. S-a auzit un 
clinchet de clopoțel, iar Pollyanna şi partenera ei s-au 
dovedit învinse. Celelalte iloamne au plecat, iar femeia 
sfrijită şi-a întâmpinat noua parteneră cu bucurie. 
Pollyanna a pierdut şi acea rundă, însă s-a bucurat să o 
vadă pe femeia sfrijită mutându-se la următoarea masă. îşi 
dorea din tot sufletul să nu îi mai iasă în cale, iar dorinţa i 
s-a îndeplinit. Nimeni altcineva nu inspira grosolănia 
mercantilă a groaznicei perechi care transformase jocul de 
cărţi într-un chin, însă Pollyanna nu a izbutit până aproape 
de sfârşitul după-amiezii să scape de stinghereala pe care 
i-o pricinuiseră. 

Seara a trecut mai plăcut decât după-amiaza, cu oaspeţi 
mai puţin numeroşi şi aleşi pe sprânceană. Toţi erau 
dornici să îi facă pe plac tinerei doamne care o striga pe 
doamna Pendleton 

A 

„Mătuşă Ruth". Insă cărţile au fost împărţite, iar în 
tăcerea ce a urmat se citea o îndârjire cu totul neprielnică 
unei petreceri între prieteni. Pollyanna a jucat cum a putut 
mai bine, ca să nu-i stânjenească pe toţi acei oameni de 
treabă şi să nu o facă de ruşine pe mătuşa Ruth, dar, cum 
era prea ostenită ca să tragă folos de pe urma 
cunoştinţelor ei neîndestulătoare, socotea că partenerii ei, 
la fel ca şi ea, au răsuflat uşuraţi când a venit vremea să 
meargă la cină. 

Numai când şi-a lăsat capul pe pernă, în aşteptarea 
somnului, a înţeles cu adevărat cât de grea îi fusese truda. 
Zece de cupă i-a apărut de îndată înaintea ochilor, de 
parcă tocmai ce îl jucase. Apoi a văzut că din fiecare inimă 
îi rânjea câte un drăcuşor, dându-şi ochii peste cap. Unii îi 


scoteau chiar şi limba şi, când a întors cartea, sperând să 
scape, zece de cupă s-a prefăcut în doi de pică, iar 
feţişoarele negre i-au făcut cu ochiul. 

Spre dimineaţă, oboseala i-a învins neliniştea şi .1 i/butit 
să adoarmă. 

Pollyanna nu a mai jucat cărţi, cu toate că mătuşa Kuth 
o invitase în câteva rânduri. în schimb, au I u'trecut 
vremea citind, mergând la concerte şi la uimpărături, 
prânzind cu unchiul John la club şi luând parte la un 
spectacol de binefacere pentru (rientul mijlociu. 
Duminică, Jimmy a venit la cină, apoi a adus-o pe 
Pollyanna acasă. 

Sosirea a fost întocmai cum sperase. Copiii mai mari au 
scos strigăte de încântare la vederea ei şi au strâns-o în 
braţe de parcă nu voiau să-i mai dea drumul vreodată. 
Bebeluşul a gân- gurit. Jiggs a lătrat până a răguşit, apoi, 
înhăţând mănuşa pe care Pollyanna o pierduse când a luat 
bebeluşul pe genunchi, s-a ascuns sub divan ca să o roadă 
în voie. Sin s-a frecat de rochia ei şi a tors, iar cântecul de 
bun-venit al lui Bucle de Aur s-a făcut auzit deasupra 
întregii zarve. 

— Parcă arăţi mai bine, a spus Jimmy, examinân- d-o 
critic. Te-ai odihnit cum se cuvine, nu-i aşa? 

Pollyanna a şovăit, apoi a izbucnit în râs. 

— Crede-mă, Jimmy, că o mamă sleită de puteri, pe care 
toţi cei din jur o compătimesc, nu munceşte la fel de mult 
ca femeile de felul mătuşii Kuth, care fac parte dintr-o 
duzină de cluburi şi de societăţi şi li se pare firesc să 
citească tot ce merită citit şi să vadă tot ce merită văzut. 
Dar se spune că schimbările sunt binevenite şi, dacă într- 
adevăr e aşa, atunci am petrecut o săptămână odihnitoare. 

CAPITOLUL VI 

Pollyanna primeşte oaspeţi 

Pollyanna hotărâse să îşi sărbătorească întoarcerea cu o 
petrecere pentru copii. în familia Pendleton, petrecerile 


copiilor erau lipsite de orice fast. Nici măcar nu încercau 
să imite tradiţiile adulţilor, cu invitaţii, ornamente şi un 
meniu complicat. Cel Mic şi Judy îşi chemau prietenii la 
petrecere fără ceremonie şi se găseau întotdeauna tartine 
şi prăjituri pentru câţiva oaspeţi neaşteptaţi. Când prilejul 
o cerea, serveau îngheţată de vanilie şi pandişpan. lar 
Pollyanna li se alătura fără aerul de superioritate al 
adulţilor, ci cu o vioiciune care îi dădea măcar în parte 
dreptate lui Jimmy când o învinuia că rămăsese copil. 

Când s-a sfătuit cu doamna McGill în privinţa cofetarilor 
din împrejurimi, vecina ei s-a dovedit nespus de curioasă 
şi, în cele din urmă, s-a invitat singură la petrecere. 

— Ţi-aş fi de mare ajutor. lar copiii au mereu nevoie de 
cineva care să-i şteargă la nas. îngădu- ie-mi să vin, te rog. 

— M-aş bucura să vii, i-a zâmbit Pollyanna. Şi voi avea 
poate nevoie de mai mult ajutor decât de < »bicei, căci 
petrecerea va fi mai mare decât plănu- isem. Atât Cel Mic, 
cât şi Judy au adăugat câteva nume pe listă. Judy ţine 
morţiş să o invite pe Inez Richards. Spune că-i o fetiţă 
săracă a cărei mamă <* nevoită să lucreze. M-am mirat, 
pentru că... 

Pollyanna s-a oprit văzând că doamna McGill se apucase 
strâns de frânghia de rufe, hohotind de râs pe muteşte. 
Asemenea voioşie se răspândeşte 
1.1 fel de uşor ca o molimă, iar Pollyanna a râs şi ea, 
fără să ştie ce era atât de hazliu. 

— De ce râzi aşa? a întrebat ea când doamna McGill a 
gemut în surdină şi şi-a şters lacrimile. Nu înţeleg cum 
sărăcia vecinilor ar putea fi pricină de veselie. 

— Oh, cât îmi doresc să te audă Mildred Richards! a 
murmurat doamna McGill cu osteneală în glas. Şi cât îmi 
doresc să fiu şi eu de faţă. inchipuie-ţi numai că lui Judy îi 
e milă de Inez pentru că mama ei e săracă! Nu sărăcia o 
împinge pe Mildred în lumea afacerilor, copilul meu, ci 
dorinţa de a-şi face un nume. 


Pollyanna a făcut ochii mari. 

— Poate că sunt înceată la minte, dar mă tem că nu 
înţeleg. 

— Corvezile casnice, a explicat doamna McGill, ca şi 
cum ar fi fost vorbele altcuiva, pârjolesc sufletul până la 
rădăcină. îndatorirea de căpătâi a unei mame este 
progresul. 

— Cu ce fel de muncă se ocupă la oraş? 

— Cred că ţine un mic magazin de suveniruri pe strada 
Newbury. 

— Nu înţeleg cum o asemenea muncă îi înlesneşte 
progresul mai mult decât creşterea unui copil. 

— Pentru că ai principii de modă veche, dragă. O 
adevărată femeie modernă ar pricepe de îndată. Iar, pe de 
altă parte, cu toate că Jim Richards se descurcă grozav de 
bine pentru anii lui, nu cred că i-a dat mâna să-i cumpere 
haina de blană de o mie de dolari pe care a purtat-o iarna 
trecută. 

Doamna McGill a izbucnit pe neaşteptate în râs. 

N 

— îmi place când îţi încreţeşti buza de sus cu dispreţ. 
Mă temeam să nu fii prea drăguță, dar acum mi-ai 
împrăştiat orice îndoială. 

îndată după acea conversaţie, Pollyanna i-a dat voie lui 
Judy să o invite pe Inez la petrecere. Cum mama nu era 
săracă, Pollyanna înclina să vadă în Inez un copil nefericit, 
vrednic de compasiunea şi de ajutorul celor miloşi. Cei mai 
mulţi dintre copii, primind invitaţia, au spus că-şi vor 
întreba mamele; Inez a acceptat pe loc. 

Plănuiseră petrecerea pentru sâmbătă la ora trei, însă 
cu puţin înainte de două s-a auzit soneria. Nancy s-a grăbit 
să răspundă, punându-şi din mers un şorţ curat, iar câteva 
clipe mai târziu a strigat din josul scărilor: 

— E o fetiţă, domnişoară Pollyanna. Spune că a venit la 
petrecere. 


Judy, cu o perie îmblânzindu-i părul plin de bucle, a 
scăpat din mâinile mamei ei şi a fugit pe coridor ca să 
spioneze pe deasupra balustradei. 

— E Inez Richards, a vestit ea bucuroasă. Bună, Inez! 

— Bună, i-a răspuns de jos o voce ascuţită, iar I 
'ollyanna, venind să-şi recupereze fiica, a dat cu ochii de o 
fetiţă care şedea ţeapănă pe marginea unui scaun atât de 
înalt, încât picioarele i se legănau supărător la oarecare 
distanţă de podea. 

Pollyanna nu s-a mirat să o vadă pe Inez sosind cu o oră 
mai devreme. Mama ei plecase la oraş, ca să-şi facă un 
nume vânzând ilustrate şi poşete, iar servitoarea căreia i-o 
lăsase în grijă pe Inez se bucura, fără îndoială, să scape 
cât mai grabnic de îndatoriri. 

—Ajut-o să îşi scoată paltonul, Nancy, a îndrumat-o 
Pollyanna, şi adu-i un scaun mai mic pe care să stea 
confortabil. 

Apoi i-a vorbit direct musafirei. 

— Judy nu e gata încă, dragă. O să coboare de îndată ce 
se îmbracă. 

Copiii întârzie rareori la petreceri. Până la ora trei se 
aflau cu toţii de faţă, iar Jiggs, care se făcea din ce în ce 
mai obraznic, prinsese un avânt vecin cu frenezia. Nu era 
un câine morocănos. încă nu i se trezise instinctul straniu 
al câinilor mai bătrâni de a judeca fiecare om în parte, ci îi 
iubea pe toţi, de la stăpâni la poştaş şi de la negustorul de 
gheaţă până la cel mai zdrenţăros vagabond care ciocănea 
la usa din dos si cerea de mâncare 

cu glas plângăreţ. Dar pe copii îi adora. Micuţii 
Pendleton erau zeitățile la altarul cărora Jiggs îşi închinase 
întregul lui suflet de căţel. Şi, în vreme ce casa se umplea 
încet cu zeități mai mărunte, băieţei zâmbitori şi fetiţe 
neobişnuit de respectabile, fericirea lui Jiggs a atins 
delirul. A gonit prin încăperi lătrând fără oprire, smulgând 


batiste din mâinile celor mici şi trăgând de capetele 
fluturând ale cravatelor, până ce nu a mai lăsat în urmă 
decât vaiete şi distrugere. Pollyanna l-a hăituit şi l-a prins - 
era prea entuziasmat ca să-i asculte ordinele - şi l-a cărat 
zbătându-se în bucătărie. 

— Nancy, ia-l pe Jiggs şi încuie-l în pivniţă. Purtarea lui 
ne face familia de ruşine. 

Jiggs a scos un urlet de tristeţe când s-a văzut în mâinile 
lui Nancy, înțelegând prea bine că avea să fie izgonit din 
raiul de ale cărui privilegii se folosise cu aproape la fel de 
multă nepăsare ca şi un om. Pollyanna s-a grăbit să se 
întoarcă la petrecere, temându-se că sunetele jalnice de 
care se făcea vinovat Jiggs aruncaseră o umbră asupra 
festivităților. S-a dovedit, însă, că şi-ar fi putut cruța 
temerile, căci vacarmul din camera de zi acoperea aria 
melancolică a lui Jiggs. 

Pollyanna a deschis jocurile fără să aştepte sosirea 
doamnei McGill. Nouă băieţei aşteptau stingheriţi, 
zâmbind ştrengăreşte unul către altul şi pândind orice 
prilej de năzbâtii. Singura ei .1 păr are, după cum aflase cu 
alte prilejuri, era să nu-i lase nicio clipă fără ceva de făcut, 
cu destule schimbări încât să le păstreze curiozitatea şi 
atenţia. Cele zece fetiţe erau, în cea mai mare parte, 
întruchiparea bunei cuviinţe şi oaspeţi inult mai uşor de 
tinut în frâu, dar, uneori, până şi ele radiau atâta 
zburdălnicie, încât Pollyanna ştia că ar fi fost mai înţelept 
să nu le piardă din ochi. 

Când doamna McGill a trecut pragul, şi-a acoperit 
urechile în glumă, apoi a prins-o pe Pollyanna de braţ şi a 
tras-o după ea în sufragerie, unde se putea face auzită fără 
să ridice glasul. 

— Ce femeie remarcabilă! Sub acoperişul tău e o zarvă 
cumplită, iar tu încă nu dai semne de nebunie. 

— N-aş putea face asta în fiecare zi, a recunoscut 
Pollyanna, dar, când şi când, îmi place. Cred că am, după 


cum spune lumea, nervi de oţel. Vai, Jack Homer, opreşte- 
te! 

S-a repezit pe coridor, unde Jack Homer o apucase pe 
Genevieve Wilkins de bucle şi o mâna strigându-i: Dii!, 
ceea ce o jignea peste măsură. Genevieve era un copil cu 
lacrimile mereu gata să curgă şi, înainte ca Pollyanna să-i 
astâmpere prigonitorul, a izbucnit într-un plâns amarnic. 
Pollyanna l-a izgonit pe Jack Homer în altă încăpere, iar 
doamna McGill s-a străduit să o liniştească pe Genevieve 
cea suferindă, în timp ce petrecerea continua nedomolită. 

Când ora gustărilor se apropia, iar Pollyan- na, încinsă şi 
cu părul ciufulit, socotea că zgomotul făcut de copiii ei i-ar 
fi fost îndeajuns, s-a auzit soneria. Cum Nancy era 
ocupată, Pollyan- na a răspuns chemării, aşteptându-se să 
găsească poştaşul sau vreun negustor de haine vechi. 
Atunci surprinderea a trezit-o pe loc din toropeală. Cu un 
strigăt de uimire, a ieşit pe verandă, închizând usa în urma 
ei. 

Pe verandă aştepta un băiat, ţinând în braţe un căţel, 
care, la vederea Pollyannei, a început să dea vesel din 
coadă şi i-a zâmbit câineşte. Pe jumătate ascunşi îndărătul 
căţelului, o pereche de ochi negri o priveau ţintă. Era 
Philip. 

— S-a pierdut, a înştiinţat-o băiatul. 

— Jiggs! Câine rău! Unde l-ai găsit? 

Jiggs nu era atât de simţitor încât să se lase strivit de o 
mustrare. Coada lui strâmbă vibra ca o pendulă cu minţile 
pierdute. A lătrat poruncitor şi şi-a făcut cunoscută voinţa 
zbătându-se ca să scape din strânsoarea lui Philip. 
Pollyanna i-a cerut să îi dea drumul. 

Philip a slăbit strânsoarea, iar Jiggs şi-a sărbătorit 
libertatea sărind pe stăpână şi primejduin- du-i rochia de 
mătase cu labele lui butucănoase de căţeluş. Pollyanna l-a 
pleznit, cu toate că i-ar fi fost mai lesne să oprească un 


uragan, şi a repetat întrebarea: 

— Unde l-ai găsit? 

— Ah, acolo jos. 

Degetul lui Philip a desenat un cerc în aer, nrătând către 
clopotniţa bisericii episcopale. Pol- lyanna nu ştia dacă 
Jiggs, scăpat din temniţă cruntă, rămăsese prin 
împrejurimi sau fugise cu adevărat de acasă când Philip l-a 
zărit şi l-a prins, hotărât să-şi câştige astfel intrarea la 
petrecerea unde nu era binevenit. 

Cum nu putea primi răspuns la acea întrebare, 
Pollyanna găsi mai potrivit să-i arate recunoştinţă. 

— Hai la uşa din spate, Philip. i-ar plăcea să mănânci 
nişte îngheţată şi un fursec cu glazură roz? 

Era limpede că lui Philip nu-i stătea gândul la lucruri 
pământeşti. Tânjea după prieteni, nu după îngheţată. 
Mergând pe urmele Pollyannei, şi-a ciulit urechile la auzul 
veseliei din casă. 

— Sunt o grămadă de copii aici, a spus el. 

— Da. Ce gălăgie fac, nu-i aşa? 

Nu-i era uşor să-şi păstreze voioşia din glas, căci îl 
compătimea cu adevărat pe micuțul proscris care tropăia 
în urma ei. 

— Pentru că se joacă. Ştiu un joc grozav. I l-am arătat 
mai demult unui băieţel şi mi-a zis că s-a distrat pe cinste. 

— Vai de mine, a cugetat Pollyanna. Jimmy Pendleton a 
scăpat de multă bătaie de cap când a hotărât să-l ţinem pe 
Philip departe de copii, dar m-a lăsat pe mine să mă 
îngrijesc de asta. Mi-ar plăcea să-l văd cum se descurcă 
acum. 

Laolaltă cu însoțitorii oi, Pollyanna a intrat în bucătărie 
pe uşa din dos, spre nemăsurata uimire a lui Nancy, care a 
scăpat o cratiţă din mână şi a strigat: „Doamne, ai milă!" 
cu zelul unui întreg cor de enoriaşi la slujba de duminică. 
Apoi s-a uitat la nou-venitul cu patru picioare, iar ochii 
aproape că i-au ieşit din orbite. 


— Sfinte Dumnezeule, domnişoară Pollyanna, unde ai 
găsit un câine care-i seamănă lui Jiggs ca două picături de 
apă? 

— E chiar Jiggs, Nancy. Cum a scăpat din pivniţă? 

— N-a scăpat, domnişoară Pollyanna, căci n-am deschis 
uşa nici măcar o dată şi prin crăpături n-au loc să treacă 
nici şoarecii, darmite un câine. 

Dar pivniţa s-a dovedit goală şi, încredinţân- du-se în 
acea privinţă, Nancy şi-a amintit că, în toiul petrecerii, 
cineva venise să citească contorul de gaz. 

— Jiggs s-a strecurat afară pe la spatele meu, a strigat 
Nancy, consternată de o asemenea perfidie. Vai de mine, 
cine şi-ar fi închipuit că-i atât de şiret, cu faţa asta de copil 
nevinovat?! 

In timp ce Nancy scotocea pivniţa după Jiggs, Pollyanna 
deschisese îngheţata înainte de vreme, iar Philip avea 
acum dinainte o farfurie plină ochi şi un fursec în formă de 
inimă, decorat cu o minunată glazură roz. Dar mânca fără 
tragere de inimă, de parcă gândurile i-ar fi rătăcit în altă 
parte, iar compătimirea a împins-o pe Pol- lyanna să 
zăbovească atât încât, când s-a alăturat doamnei McGill, 
sărmana femeie se găsea în pragul leşinului. 

— Ah, draga mea, unde ai fost? Băieţii au început să se 
împingă şi au spart vaza de pe piedestalul din mahon. Iar 
Genevieve a plâns iarăşi, pentru că a călcat-o cineva pe 
picior. 

Pollyanna a rămas netulburată. 

— Genevieve plânge de cel puţin trei ori când îşi petrece 
aici după-amiaza. Astăzi n-a plâns decât de două ori, ceea 
ce-i nemaiauzit. lar vaza n-a costat decât douăzeci şi cinci 
de cenți. Am ascuns lucrurile scumpe înainte de petrecere. 

A bătut din palme ca să le câştige atenţia. 

— Ascultaţi, băieţi şi fetiţe. Vom merge în sufragerie 
foarte, foarte încet, fără să ne împingem sau să ne 
înghesuim şi ne vom aşeza pe scaune, de-a lungul pereţilor 


şi o să aşteptăm ca să vedem ce se întâmplă. 

Oaspeţii au râs în cor la gluma Pollyannei şi .iu râs din 
nou când Judy a strigat: 

— Ştiu ce se întâmplă - îngheţată. 

Şi, cu toate că drumul către sufragerie nu s-a .l semănat 
în nicio privinţă unei parade militare, copiii s-au bulucit 
fără răutate şi nici măcar Genevieve nu a găsit pricină de 
plâns. 

Seara târziu, când copiii au mers la culcare, Jimmy s-a 
prefăcut că descoperă în paginile mondene ale ziarului din 
Boston o ştire despre festivitățile zilei. 

— Ascultă aici, a strigat el. „în această du- pă-amiază, 
douăzeci de micuţi s-au bucurat de ospitalitatea doamnei 
James Pendleton, una dintre cele mai fermecătoare gazde 
din suburbia selectă în care locuieşte începând din luna 
septembrie. Fiica doamnei Pendleton, cunoscută 
apropiaților drept Judy şi fiul ei, James cel Mic, au primit 
oaspeții împreună cu mama lor. Cei de față au declarat că 
au petrecut de minune." 

— S-au distrat, într-adevăr, a răspuns Pollyanna 
mulțumită. A fost atât de frumos, Jimmy! Mi-aş fi dorit să 
pleci mai devreme de la muncă, să-i poţi vedea şi tu. 

Şi, oricât de bine ar fi cunoscut-o, Jimmy nu a băgat de 
seamă că îşi ţinea entuziasmul în frâu. Cu toată bucuria 
din suflet, Pollyanna nu putea uita dorinţa pe care o citise 
în ochii doamnei McGill când îi ajutase pe copii să îşi 
îmbrace paltoanele. Iar amintirea lui Philip, cu stomacul 
plin şi inima goală, era şi mai stăruitoare. 

CAPITOLUL VII 

O întâlnire furtunoasă 

Era de la sine înţeles că Pollyanna îşi creştea copiii în 
spiritul Jocului Bucuriei. De îndată ce au atins vârsta la 
care puteau să înţeleagă, le-a povestit despre perechea de 
cârje din butoiaşul misionar şi despre Jocul care pornise 
chiar atunci. Iar ei i-au primit cu dragă inimă învăţăturile, 


căci numai cei care şi-au pierdut sufletul de copil socotesc 
că înţelepciunea se ascunde în negura tristeţii. 

Când zăpada care îmbrăcase pământul în alb la ceas de 
seară s-a topit până a doua zi sub o ploaie măruntă, iar Cel 
Mic, care-şi scosese sania din pivniţă, pregătit pentru 
dimineaţă, a plâns la vederea pământului gol, Judy l-a 
consolat, spunându-i: 

— Dar poţi să te bucuri că mătuşa Sadie îţi trimite 
costumul de indian, ca să ne scalpezi, pe mine, pe Jiggs şi 
pe bebeluş. 

Cel Mic a găsit planul atât de ispititor, încât a zâmbit 
printre lacrimi. lar când Inez Richards 


s-a văitat că mama ei lipsea deseori de acasă, Cel Mic a 
căutat, la rândul lui, să o aline. 

— Dacă mama n-ar trebui să plece la muncă, mi-ar da 
pâine cu gem când mi se face foame. Dar Mary spune că 
mă ţin de prostii. 

Cel Mic a clătinat din cap cu înţelepciune. 

— Dar, Inez, dacă mama ta ar sta acasă, nu ţi-ar da voie 
să vii atât de des pe la noi, aşa că poţi să te bucuri pentru 
asta. 

Pollyanna l-a auzit şi a zâmbit. Era adevărat că, dacă 
doamna Richards ar fi ştiut cum îşi petrecea fiica sa 
timpul, de îndată ce se închidea grădiniţa şi până la ora 
şase, ar fi înţeles că profita de ospitalitatea casei lor. 
Pollyanna se întreba dacă toate mamele care tânjeau să-şi 
facă un nume în lumea cea mare îşi predau toate celelalte 
responsabilităţi în mâinile unui străin oarecare, lipsit de 
orice îndatorire în acea privinţă. 

Tovărăşia lui Inez, între patru şi şase ceasuri pe zi, era o 
plăcere de care s-ar fi putut lipsi, mai cu seamă că, în lipsa 
mamei ei, copilul îşi făcea de cap. Servitoarea, pe care 
doamna Richards o lăsase la cârmă şi cu a cărei pricepere 
se lăuda atât, era un zbir în ceea ce privea ordinea şi 
curăţenia, iar pe copii îi privea cu dezaprobare făţişă, 
socotindu-i întruparea unor forţe ostile celor două zeităti la 
care se închina. Idealul lui 

Mary era o casă veşnic curată şi, în strădania de a-şi 


îndeplini visul, o ţinea pe Inez afară cât mai mult cu 
putinţă. 

într-o după-amiază, Pollyanna a auzit-o pe Inez 
întrebându-l pe Cel Mic: 

— Nancy e cumva mătuşa sau bunica ta? 

Cel Mic a cugetat. 

— Niciuna, nici alta, a răspuns el în cele din urmă. E 
doar Nancy. 

— Doar nu-i fata în casă? 

— Păi... asa as zice. 

» >» 

— Ba nu-i. Fetele în casă nu-i suferă pe copii. Cred că-i 
un fel de bunică şi îţi dă voie să o strigi Nancy ca să nu 
creadă lumea că-i bătrână. 

Cu toate că Pollyanna s-ar fi bucurat la fel de mult de 
viaţă chiar şi fără vizitele lui Inez, nu avea inima să 
întoarcă spatele copilului singuratic. Şi, cum Inez se afla 
mereu în preajma lui Judy şi a Celui Mic, a găsit de 
cuviinţă să o educe la fel ca pe copiii ei, stăruind să 
păstreze buna-cuviinţă şi veselia în jocurile lor şi să-i dea 
ascultare atât ei, cât şi lui Nancy fără împotrivire. După ce 
a trimis-o acasă în câteva dăţi pentru că pornise o ceartă 
sau pentru că îi răspunsese lui Nancy cu obrăznicie, Inez a 
devenit, dacă nu un model demn de urmat, măcar o 
răufăcătoare foarte precaută. 

— Negreşit, Inez îmi dă tot atât de multă bătaie de cap 
ca şi Cel Mic, i-a spus Pollyanna lui jimmy. Aş putea la fel 
de bine să am patru copii în loc de trei, în ceea ce priveşte 
disciplina. 

— Măcar nu trebuie să-i cumpărăm pantofi, a spus 
Jimmy, care tocmai plătise o factură pentru garderoba 
întregii familii. Putem fi recunoscători pentru asta. 

Pollyanna a înţeles cât de puternice erau prejudecățile 
pe care le nutrea împotriva mamei lui Inez de abia în seara 
când doamna Richards a sosit în vizită, cerându-şi iertare 


pentru absenţa soţului său, care avusese de gând să o 
însoţească, însă afacerile îl reţinuseră în oras. Intâlnind-o 

între patru ochi, s-a văzut dezarmată de o latură plină de 
farmec a personalităţii doamnei Richards. Era o femeie 
înaltă şi zveltă, cu priviri arzătoare de fanatic. Se credea 
nici mai mult, nici mai puţin decât vestitoarea unei noi 
religii şi, după ce au schimbat câteva banalităţi, 
conversaţia s-a transformat într-o adevărată propagandă. 

— Ah, fireşte că mi-e greu, doamnă Pendleton, să merg 
în fiecare zi la oraş. Şi încă şi mai greu, pentru că soţul 
meu nu mă sprijină. Se descurcă bine în afaceri şi nu 
înţelege că banii pe care-i câştig au, pentru mine, foarte 
mică însemnătate. Principiul e ceea ce contează. 

Pollyanna a şovăit. Nu dorea să o contrazică pe doamna 
Richards chiar de la prima întâlnire, dar nici nu ştia cum 
ar putea să-i încuviinţeze spusele. Uitase, însă, că 
entuziaştii nu cer de la cei cu care stau de vorbă nimic mai 
mult decât un mârâit, când şi când, şi o privire înzestrată 
cu 

oarecare inteligenţă. In timp ce căuta un răspuns 
potrivit, doamna Richards continua, fără să-i pese că 
Pollyanna nu scosese încă nicio vorbă. 

— Vai, doamnă Pendleton, mă gândesc doar la binele 
femeilor care trudesc zi de zi, prinse în vâltoarea 
corvezilor casnice! In Rusia am văzut urmările revoltei 
împotriva tiraniei şi, dacă femeile ies la luptă, consecinţele 
vor fi încă şi mai cumplite. 

Pollyanna a găsit prilejul de a-i pune o întrebare. 

— Dar, în cele din urmă, orice muncă devine o corvoadă; 
afacerile, în aceeaşi măsură ca gospodăria? 

— Cum ai spus? 

Era limpede că întrebarea Pollyannei îi curmase 
celeilalte femei şirul gândurilor şi că doamna Richards 


dorea mai cu seamă să dea glas propriilor principii, nu să 
le audă pe cele ale gazdei sale. Pollyanna şi-a repetat 
întrebarea, adăugând o lămurire. 

— Afacerea dumitale, de pildă. Ai un magazin de 
suveniruri, nu-i aşa? Fireşte, când soseşte marfa, trebuie 
despachetată şi aranjată pe rafturi sau în vitrine, iar preţul 
scris pe fiecare obiect. Apoi, când vin clienţii, le arăţi mai 
întâi o sumedenie de lucruri pe care nu le vor şi poate, în 
cele din urmă, găsesc ceva ce le place. Apoi trimiţi facturi 
şi plăteşti facturi şi stai cu ochii pe îngrijitor ca să-şi facă 
treaba cum se cuvine şi mai ai încă o mie de treburi de 
făcut pe care dumneata le cunoşti mai bine decât mine. Mi 
se par toate nişte corvezi asemenea muncilor zilnice din 
gospodărie. 

— Dar trebuie să recunoşti, a spus doamna Richards, 
îngroşându-şi vocea, că orizontul unei femei se lărgeşte în 
contact cu lumea. 

Discuţia devenea o controversă în pofida celor mai bune 
intenţii. Pollyanna a oftat, dar nu a dat înapoi. 

— Nu văd cum ţi-ai putea lărgi mai mult orizontul 
vânzând nişte mărgele unei femei, decât cumpărând carne 
de pui de la măcelar. 

Doamna Richards nu a ţinut seamă de vorbele ei. 

— Doamnă Pendleton, a spus ea cu zel, vreme de 
generaţii întregi bărbaţii s-au străduit să ţină femeile pe o 
poziţie inferioară lor. E revoltător să te gândeşti câte minţi 
strălucite s-au irosit măturând, ştergând praful şi 
pregătind trei mese pe zi. Ce risipă! Cea mai îngrozitoare 
risipă a vremurilor noastre e talentul investit în ceea ce 
lumea numeşte muncă de femeie. 

— Dar nu trebuie să uităm, i-a amintit Pollyanna cu 
blândeţe, că ni s-a încredinţat cea mai însemnată muncă 
dintre toate. 

— Vrei să spui, cred, că trebuie să le facem bărbaţilor 
viaţa mai tihnită. Vor să credem că aceasta e cea mai 


însemnată muncă din lume. 

— Nu, câtuşi de puţin. Vorbesc despre creşterea 
copiilor. Să construieşti zgârie-nori nu are la fel de multă 
importanţă cât, de pildă, să îndrumi paşii unui băieţel 
către maturitate, nu-i aşa? 

In zâmbetul doamnei Richards se citea o umbră 
supărătoare de superioritate. 

— Dar, draga mea doamnă Pendleton, trebuie să 
recunoşti că rolul mamei în familie are mai puţină 
importanţă în zilele noastre. Femeile de pe vremuri ţeseau 
pânza din care croiau «ipoi haine pentru copiii lor şi 
dărăceau lâna din care le împleteau ciorapii. Nu doar îi 
îngrijeau când erau bolnavi, ci creşteau şi uscau ierburile 
din care le fierbeau leacuri. Acum, oameni mai pricepuţi 
fac toate acestea în locul ei. Până şi povestea dinainte de 
culcare se transmite la radio. Mama nu mai este nicidecum 
cineva de care să nu te poţi lipsi. 

— Dacă-i adevărat, a ripostat Pollyanna cu voce tăioasă, 
copiii mei nu au aflat încă şi mă bucur pentru asta. 

l-a părut rău din clipa în care cuvintele i-au ieşit pe 
gură, temându-se că doamna Richards avea să le ia drept 
jignire; dar, chiar atunci, Cel Mic le-a abătut atenţia 
strigând din vârful scărilor: 

— Mamă, tot nu s-a întors tăticul? 

— Nu, James cel Mic; fugi înapoi în pat şi dormi. 

— Dar nu pot să dorm fără să-l sărut pe tăticul. 

— Am să-i spun să urce la tine în cameră şi să te sărute 
când se întoarce. Şi, dacă dormi tun, are să te sărute de 
două ori. 

— Pe cuvântul tău? a stăruit Cel Mic, nu ca să arunce 
vreo umbră de îndoială asupra adevărului spuselor ei ci, 
după cum Pollyanna ştia prea bine, ca să o facă să 
înţeleagă însemnătatea promisiunii. 

— Pe cuvântul meu, a consimţit Pollyanna şi a zâmbit 
către musafira ei. 


Apoi a văzut că doamna Richards se uita la ea cuo 
curiozitate nemăsurată, de parcă ar fi examinat un animal 
dintr-o specie necunoscută. Părea un prilej bun să îndrume 
discuţia către subiecte mai puţin controversate şi, o vreme, 
au vorbit despre copiii lor ca două mame obişnuite. 
Doamna Richards nu i-a mulţumit pentru că îi purta de 
grijă lui Inez timp de şase zile pe săptămână, iar Pollyanna 
a râs în sinea ei, ştiind că nu dădea dovadă de 
nerecunoştinţă, ci doar nu ştia în ce fel îşi petrecea fiica ei 
după-amiezile. Pollyanna se aşteptase ca doamna Richards 
să îi displacă pe de-a-ntregul, dar, în schimb, ceva o 
atrăgea către femeia aceea slabă şi înflăcărată. Ii părea 
rău pentru ea şi bănuia că doamna Richards o 
compătimea, la rândul ei, crezând-o un exemplar cumplit 
de înapoiat al generaţiei lor - pe scurt, o femeie cu idei 
învechite. 

Şi-au strâns călduros mâinile la plecare. 

— Sper că te vei alătura clubului nostru, doamnă 
Pendleton, a spus doamna Richards. Cu trei copii mici care 
te ţin legată de mâini şi de picioare, meriţi să mai şi 
petreci uneori. 

Pollyanna i-a mulţumit. 

— Nu mă îndoiesc că mă voi simţi bine la club, iar 
oricăreia dintre noi îi foloseşte câte o schimbare. Dar te 
rog să nu crezi că sunt legată de mâini şi de picioare, căci 
fac întocmai ce-mi place. Petrec mai bine decât oricine 
altcineva pe lume. 

— Fireşte că e plăcut să simţi că îţi faci datoria. 

— Vai, nu! a izbucnit Pollyanna. Nu, nu e deloc aşa, a 
adăugat ea grăbită, încercând să se facă înţeleasă. Nu aş 
putea fi nicăieri la fel de fericită ca acasă, lângă copiii mei. 
Sunt minunaţi şi îi iubesc atât de mult... E atât de frumos 
să-i vezi crescând şi învățând să fie generoşi şi sinceri şi un 
ajutor de nădejde! Până şi atunci când fac pozne sunt 
grozav de interesanţi şi hazlii, chiar. Uneori simt că 


pleznesc dacă nu mă ascund undeva ca să râd. 

Doamna Richards s-a uitat la ea cu uimire vădită. 

— Păi, a spus ea după o clipă, nu încape îndoială că faci 
parte dintre femeile menite să crească copii. 

A coborât scările cu faţa umbrită de gânduri, 
întrebându-se, poate, dacă ar putea vreodată vorbi despre 
magazinul de suveniruri cu acelaşi entuziasm cu care 
Pollyanna vorbise despre munca ei. 

Când Jimmy a sosit acasă, Pollyanna i-a povestit despre 
promisiunea pe care i-o făcuse Celui Mic şi a mers cu el în 
camera copiilor, ca să-l vadă aplecându-se şi sărutând pe 
rând obrajii arşi de soare. Cel Mic s-a trezit şi a privit 
chipul tatălui său cu iubire, apoi, văzând că mama se afla 
şi ea în încăpere, s-a ridicat în capul oaselor ca împins de 
arcuri. 

— Mamă, a strigat el, cu mintea lui ageră deja plină de 
gânduri, mamă, nu-i aşa că ţi-e milă de Dumnezeu, 
sărmanul? 

Pollyanna a tresărit. 

— Vai, James cel Mic, ce vrei să spui cu asta? 

— Păi, ştii, trebuie să ne fie Tată, dar El nu are un tată al 
Lui. Şi nici mamă. Nu crezi, a întrebat Cel Mic nerăbdător, 
că l-ar plăcea mai mult să fie un băieţel? 

Apoi, fără să mai aştepte răspuns, Cel Mic s-a aruncat 
pe pernă şi a adormit de îndată. 

CAPITOLUL VIII 

Mustrări de conştiinţă 

în familia Pendleton, bucuria Crăciunului se făcea 
simțită încă de la începutul iernii. înainte să cadă primii 
fulgi, Cel Mic şi Judy plănuiau daruri cu lipsa de griji a 
unor milionari. Trebuia să ţină seama de atâţia... De 
Crăciun, bebeluşul era cel mai însemnat membru al 
familiei şi se găsea întotdeauna în capul listei. Apoi veneau 
mama şi tăticul şi mătuşa Polly şi mătuşa Ruth şi unchiul 


John şi mătuşa Sadie şi unchiul Jamie şi Nancy şi Jiggs şi 
Sin şi Bucle de Aur. Şi ar fi adăugat numele tuturor 
copiilor din vecini, dacă Pollyanna nu s-ar fi străduit din 
răsputeri să-i împiedice. 

Bucle de Aur s-a dovedit uşor de mulţumit. O bucată de 
zahăr şi o felie de măr, după cum Pollyanna i-a lămurit pe 
copii, erau pentru el deopotrivă cu un brad frumos 
împodobit şi o grămadă de cadouri. Sin avea să primească 
o minge umplută cu iarba mâţelor şi o panglică roşie. 
Pentru Jiggs, care avea obiceiul nefericit de a creşte 
văzând cu ochii, puseseră deoparte o zgardă nou-nouţă şi 
îndeajuns de mare încât să-i lase loc grumazului să se 
îngroaşe până la capăt. Copiii se lăsaseră fotografiaţi la 
începutul toamnei, ceea ce le făcuse rost de daruri pentru 
nenumăraţii unchi si mătusi. S-au sfătuit ore în 

şir cu mama lor, ca să-i găsească tatălui un cadou 
potrivit. Vorbeau cu tatăl lor zi de zi, în cea mai mare 
taină, despre ceea ce i-ar aduce bucurie mamei. lar 
amândurora li se cerea deseori îndrumare în privința celui 
mai însemnat dar dintre toate: al bebeluşului. 

Pollyanna îşi dorea din toată inima ca, de la bun început, 
sărbătoarea să treacă de graniţele micului lor cerc si să le 
aducă fericire celor mai 

puţin norocoşi. S-a îngrijit de asta cu multă băgare de 
seamă, sperând că va trezi compasiune în inimile celor 
mici, aşa încât îndemnul să vină chiar de la ei. 

I-a spus lui Jimmy că ar fi fost de dorit ca, de Crăciun, să 
facă o donaţie către Fundaţia Orientu- 

lui Mijlociu, iar Cel Mic a ascultat cu luare-amin- te. 
Văzându-l numai ochi şi urechi, Pollyanna i-a vorbit despre 
necazurile pe care asemenea daruri le-ar uşura. Cel Mic nu 
a avut atunci nimic de spus, dar era limpede că rămăsese 


pe gânduri, iar Pollyanna nu se îndoia că urma să se facă 
în curând auzit. Şi într-adevăr, la ora culcării, atunci când 
secretele se încredinţează cu mai multă uşurinţă, Cel Mic a 
întrebat-o de bunăvoie: 

— Mamă, ai vrea să le trimit o parte din banii mei de 
Crăciun fetiţelor şi băieţeilor despre care vorbeai cu 
tăticul? 

Inima Pollyannei s-a umplut de mândrie. 

— Dacă fad asta, micuțul meu, a răspuns ea, mângâindu- 
i părul, mama va fi foarte bucuroasă. 

Cel Mic a chibzuit. 

— Spuneai că mor de foame, mamă? 

— Unii dintre ei, da. 

— Păi, cum drumul e atât de lung, poate că mor până 
primesc banii. Aş vrea să-i dau cuiva mai aproape. 

Cu ajutorul spălătoresei, Pollyanna a găsit o familie care 
întrunea cerinţele sărăciei şi ale apropierii. Spălătoreasă, 
doamna Todd, era o femeie harnică şi respectabilă, care 
privea cu cel mai adânc dispreţ către cei care trăiau din 
mila societăţii. Dar în ceea ce o privea pe vecina ei, o 
anume doamnă Bunting, părăsită de bărbat şi cu şase copii 
mici de crescut, disprețul se contopea cu mila. 

— E o femeie amărâtă, coniţă. Dacă n-ar fi fost, ar fi 
scăpat de netrebnicul 'cela de bărbat înainte să scape el de 
ea. Dar face tot ce-i stă în puteri şi copiii-s mai bine- 
crescuţi decât mulţi alţii şi Crăciunul n-o să fie fericit în 
familia 'ceea dacă nu le dă cineva o mână de ajutor, 
sărmanii. 

întrebările Pollyannei au scos la lumină că familia 
Bunting număra un băieţel de vârsta Celui Mic şi o fetiţă 
cu trei luni mai mare decât Judy. S-a dovedit mult mai uşor 
să trezească interesul copiilor pentru nişte săraci aflaţi 
atât de aproape. Primele daruri de Crăciun s-au îndreptat 
către cei doi copii apropiaţi de anii lor. Cel Mic i-a 
cumpărat băieţelului o maşină de pompieri în miniatură, 


iar Judy a cheltuit douăzeci şi cinci de cenți pe o păpuşă 
pentru fetiţă. 

— Şi poate, în timp ce aşteptăm Crăciunul, le-a spus 
Pollyanna, găsiţi nişte jucării de care vă puteţi lipsi pentru 
micuţii Bunting. Am să aşez un coş pe un raft din dulapul 
de rufe şi, când dăm de câte un lucruşor care le-ar putea 
înveseli Crăciunul, îl punem acolo. 

Planul a mers de minune. A doua zi, Cel Mic a îmbogăţit 
coşul cu o cutie de cuburi, vestind plin de importanţă că 
era prea mare ca să se mai joace cu ele, iar Judy şi-a dat 
obolul cu o ceşcuţă cu toarta spartă şi o fâşie de mătase 
roz, nu mai mare decât o carte poştală. Pollyanna a pus un 
costum pe care Cel Mic nu-l mai îmbrăca şi câteva rochiţe 
ale lui Judy. Coşul se umplea văzând cu ochii dar, într-o zi, 
când Pollyanna i-a cercetat conţinutul, vrând să se 
încredinţeze că micuţii nu adăugaseră vreun lucru fără 
ştirea ei, a văzut că păpuşa pe care Judy o cumpărase 
pentru Ma- mie Bunting dispăruse. 

Neliniştea Pollyannei nu avea nimic de a face cu preţul 
păpuşii. Putea fi înlocuită cu uşurinţă, dar gândul că 
printre tovarăşii de joacă ai copiilor se găsea o fetiţă care 
nu pregeta să-şi însuşească lucruri după bunul ei plac era, 
fără îndoială, îngrijorător. Plouase întreaga săptămână. Cel 
Mic şi Judy îşi petrecuseră aproape tot timpul în casă, cu 
Inez mereu în preajmă şi cu nenumărate vizite din partea 
copiilor din vecini. De cel puţin trei ori, în săptămâna care 
trecuse, Genevieve plecase acasă plângând pentru că 
primise rolul de elev şi nu de profesor când se jucaseră de- 
a şcoala, sau pentru că Jack Homer îi spusese că are părul 
roşu, sau pentru cine ştie ce altă pricină la fel de 
întemeiată. Tinerii Hunt îi vizitaseră deseori. Printre 
oaspeţi se aflaseră la fel de mulţi băieţei cât fetiţe, dar Pol- 
lyanna nu găsea trebuincios să pună fapta în seama celor 
dintâi. Nu se îndoia că păpuşa de celuloid, cu burta ei 
durdulie şi zâmbetul prostesc, era ultimul lucru din lume 


care i-ar fi ademenit. 

I-a întrebat pe copii dacă dezvăluiseră vreunui prieten 
secretul darurilor de Crăciun. Se părea că, fără să le pese 
că mâna stângă avea să ştie milosteniile pe care le făcea 
dreapta, arătaseră păpuşa şi maşina de pompieri fiecărui 
copil care le trecuse pragul. însă, cu toate că scoseseră 
jucăriile la vedere cu nemăsurată mulţumire de sine, nu le 
îngăduiseră niciodată să le atingă. 

— Mamie Bunting o să plângă dacă-i stricăm păpuşica, a 
spus Judy cu vocea ei cristalină, iar Pollyanna s-a hotărât 
să înlocuiască jucăria înainte ca dispariţia ei să-i frângă lui 
Judy inima. 

A luat coşul de pe raftul de jos din dulapul cu lenjerie şi 
l-a aşezat pe raftul cel mai înalt din dulapul din camera ei, 
înştiinţându-i pe copii că nu aveau voie să îl atingă. în 
zilele care au urmat, simţea că ar fi trebuit să îşi ceară 
iertare de la toate fetiţele care îi ieşeau în cale, căci, 
aproape împotriva propriei voințe, se uita la ele cu toată 
luarea-aminte, încercând să ghicească dacă nu cumva se 
făceau vinovate de furtul păpuşii care urma să-i 
înfrumuseţeze Crăciunul micuţei Ma- 

mie Bunting. 

într-o seară, cu o săptămână înainte de Crăciun, Jimmy 
şi-a lăsat ziarul deoparte şi i-a dat o mână de ajutor 
Pollyannei să biruiască o jaluzea încăpăţânată. Când s-a 
întors, a găsit-o pe Judy sprijinindu-se de fotoliu şi privind 
cu toată luarea-aminte desenul care însoțea o petiție în 
favoarea celor mai sărace familii din oraş. Scruta pagina 
cu atâta înverşunare, încât părea să citească, iar Jimmy, 
înveselit peste măsură, i-a făcut semn Pollyannei către 
micuță. Pollyanna s-a uitat, a zâmbit cu dragoste, apoi a 
aruncat o privire către ceas. 

— Vai de mine, e mai târziu decât credeam! a strigat ea. 
Judy! 


Judy nu s-a mişcat din loc. 

—Ai auzit ce ţi-a spus mama, drăguţa mea? E ora 
culcării. 

Judy s-a întors către ea cu o asemenea nefericire pe 
chip, încât Pollyanna a tresărit. 

— Mămico, a întrebat ea cu vocea tremurând, de ce 
plânge fetiţa asta? 

Pollyanna s-a uitat la opera de artă care pricinuise 
nedumerirea lui Judy. O femeie bolnavă de tuberculoză, 
judecând după obrajii ei scofâlciţi, şedea pe un scaun 
şubred, ţinând un bebeluş numai piele şi os la sân. Lângă 
ea stătea o fetiţă slabă si zdrentăroasă, cu tristetea 
încovoindu-i tru- pul şi cu lacrimile şiroindu-i pe obraji. 

Pollyanna regreta că Judy văzuse desenul. Groaza din 
ochii ei arăta că nu fusese pregătită să descopere o latură 
atât de întunecată a vieţii, î-a răspuns cu glas liniştit: 

— Fetiţa aceea plânge pentru că e săracă. Dar cineva o 
va ajuta să se bucure de Crăciun, iar atunci va zâmbi. 

— Plânge că vrea o păpuşică? 

Pollyanna a găsit prilejul să o aline. 

— Fireşte că vrea o păpuşă, ca orice fetiţă. Şi, când va 
primi una de Ajun, o să fie foarte fericită. 

Credea că, la auzul vorbelor ei, Judy avea să-şi recapete 
voioşia obişnuită, dar a fost dezamăgită când copilul şi-a 
sărutat tatăl fără umbră de zâmbet şi a urcat scările 
cufundată în gânduri, de parcă o parte din poverile lumii 
se sprijineau pe umerii ei micuţi. 

In seara aceea, rugăciunile lui Judy păreau să nu mai 
aibă sfârsit. Cel Mic si-a recitat dorinţele 

în pripă, apoi a sărit în pat şi a adormit, în vreme ce Judy 
încă nu terminase ce avea de spus. S-a rugat pentru 
întreaga familie, chiar şi pentru Jiggs, Sin şi Bucle de Aur. 
S-a rugat pentru fiecare prieten în parte. A început să se 
roage pentru vecini, hotărâtă, pasămite, să-şi facă datoria 


faţă de fiecare dintre ei. 

— Nu crezi, dragă, i-a sugerat Pollyanna, gân- dindu-se 
la hainele păpuşii, care mai aveau nevoie de multe cusături 
până să fie gata, că ai putea spune: şi binecuvântează-i pe 
toţi ceilalţi prieteni ai mei? 

Judy, cu ochii strâns închişi şi cu mânuţele durdulii 
împreunate în semn de evlavie, nu a dat niciun semn că ar 
auzi-o. 

— Şi binecuvântează-l pe domnul Hunt... şi pe Albert 
Hunt... şi pe Arthur Hunt... şi pe Cornelia Hunt... şi pe 
Lizabef Hunt... şi pe Sara Hunt... şi pe domnul Wilkins... şi 
pe doamna Wilkins... şi pe Genevieve Wilkins... şi să nu 
mai plângă atât de mult... şi pe domnul Hamilton... şi pe 
doamna Hamilton... şi pe Florence Hamilton... şi pe 
domnul... 

Lista a ajuns în cele din urmă la capăt, în ciuda 
temerilor Pollyannei că avea să ţină până la miezul nopţii. 
Apoi, când a sărutat-o pe Judy de noapte bună, două braţe 
dolofane i-au cuprins grumazul într-o strânsoare de fier. 

— Mămico, spune-mi o poveste. 

— Vai, draga mea, nu pot. Ştii, trebuie să-l ajut pe Moş 
Crăciun, are în grijă atât de mulţi copii... 

— Vreau să beau nişte apă. 

Pollyanna a râs, înțelegând că Judy încerca să mai 
câştige timp. 

— Ai băut înainte să urcăm, dragă. Nu ţi s-a făcut iar 
sete. Acum încearcă adormi cât mai repede. Poate că o să 
visezi un brad de Crăciun. 

Pollyanna cosea butoniere pe cămaşa de noapte a 
păpuşii, iar Jimmy îi citea Poveste de Crăciun” cu glas tare, 
aşa cum făcea întotdeauna de sărbători, când, dinspre 
etajul de deasupra, i-a ajuns la ureche un sunet 
îngrijorător. A lăsat jos cartea ca să asculte. 

— Oare e unul dintre copii? a strigat el. 


QA Christmas Carol (1943), roman de Charles Dickens (n. trad.). 


— Ce s-a întâmplat, Jimmy? 

— Parcă plânge cineva în surdină. 

Pollyanna a urcat scările în goană. Jimmy nu se înşelase. 
Judy zăcea în pat, cu lacrimile şiroindu-i pe obrajii 
bucălaţi, suspinând pe înfundate. Supărările lui Judy erau 
îndeobşte furtunoase, iar durerea aceea înăbușită îi dădea 
mai multă pricină de îngrijorare decât orice izbucnire 
zgomotoasă. 

S-a aplecat cu tandreţe deasupra patului. 

— Ce s-a întâmplat, drăguţa mea? 

— Mă - mă doare, a suspinat Judy. 

— Unde te doare? 

— Aici. 

Judy şi-a pus mâna pe mijlocul stomacului durduliu şi a 
început să plângă în hohote. 

Pollyanna a plecat să caute punga cu apă caldă. 

— Ai mâncat ceva fără să stie mama? a întrebat ea, după 
ce a făcut ce era de trebuinţă ca să o aline pe micuța 
suferindă. 

— Nu, mămico, a suspinat Judy. 

— Sigur nu a adus vreun copil prăjituri sau bomboane? 

— Pe cuvânt, mămico. 

— Atunci are să-ţi treacă repede. încearcă să adormi. 

Dar, cu toate că punga îi încălzea stomacul şi mâna 
mamei îi mângâia fruntea, Judy nu s-a oprit din plâns, iar 
Jimmy a intrat în încăpere, cu neliniştea citindu-i-se pe 
chip. 

— Nu crezi, a întrebat el, coborându-şi grijuliu glasul, că 
ar fi mai bine să chemăm doctorul? 

— Nu pare să aibă febră, a răspuns Pollyanna. Şi cu 
siguranţă ar fi avut, dacă era ceva grav. 

S-a întors către pacienta ei. 

— Te simţi mai bine, draga mea? 

— Nu, a hohotit Judy, cu o vehemenţă neaşteptată. Mă 
doare tare de tot. 


Pollyanna aproape că i-a dat dreptate lui Jimmy; însă, 
înainte să-l trimită la telefon ca să cheme doctorul, Judy a 
prins-o de braţ. 

— Mămico, a întrebat ea cu glas jalnic, fetiţa din ziar 
plânge că i-am luat păpuşica? 

Pollyannei i s-a oprit inima în loc. A crezut mai întâi că 
micuța delira. Apoi, un alt gând a făcut-o să îl oprească pe 
Jimmy din drum. 

— Despre ce păpuşă vorbeşti? 

— Cea pe care am luat-o din coş. 

— Unde ai pus-o? 

Judy a sărit din pat, lăsând punga de apă caldă să cadă 
pe podea cu un clipocit de protest. A intrat în camera 
copiilor, cu părinţii pe urmele ei şi s-a aşezat pe podea în 
faţa unui cufăr de jucărie, un dar excentric din partea 
mătuşii Ruth, zăvorât cu ditamai lacătul. A descuiat 
cufărul, a tras sertarul, a luat din el câteva lucruri şi, în 
cele din urmă, tocmai de la fund, a scos la iveală un pachet 
învelit într-o bucată de flanel albastru. S-a dovedit a fi, 
într-adevăr, păpuşa pe care Ma- mie Bunting urma să o 
primească de Crăciun. 

Timp de o clipă, Pollyanna a amuţit. I se părea o 
nesăbuinţă să dea prea multă însemnătate fărădelegii lui 
Judy. Ca Acan, a văzut şi a jinduit; a luat şi a tăinuit. Nimic 
de mirare. Insă o îngrozea felul în care fetiţa păstrase 
secretul, nepăsarea ei, căutătura ei nedumerită şi plină de 
nevinovăție. 

Pollyanna auzise despre copii care primiseră fructul 
oprit din mâini întinate, fără ca mamele lor să afle 
vreodată, şi se întrebase întotdeauna cum de fusese cu 
putinţă. Acum ştia. Oare ce neînțelegere din trecut îi făcea 
pe copii să-şi apere cu atâta îndârjire secretele? A rămas 
fără grai, înspăimântată de profunzimea datoriei ei. 

Intr-un sfârsit, a vorbit cu multă blândeţe. 

— Trebuie să fii mai mărinimoasă, nu-i aşa, draga mea? 
Căci tu ai multe jucării, iar sărmana Mamie, atât de puţine. 

— A plâns că voia păpuşica, a spus Judy fără şovăire. 

Pollyanna a înţeles că, pentru Judy, Mamie Bunting cea 
în came şi oase nu era decât o nălucă, iar copilul care 
plângea trăia aievea. A însoţit-o pe Judy înapoi în pat şi a 
ridicat punga cu apă caldă de pe podea. 

— Mai ai nevoie de ea? 

— Nu mă mai doare, a răspuns Judy şi s-a cuibărit în 
pături cu un suspin adânc de uşurare. 

Jimmy găsea întreaga întâmplare grozav de amuzantă şi 
râdea pe socoteala Pollyannei, care-şi făcuse atâtea griji. 
Iar Pollyanna a recunoscut, în cele din urmă, că se bucura 
de ceea ce se petrecuse. 

— Mă bucur, Jimmy, deoarece mi-a arătat că o mamă 
trebuie să muncească din răsputeri ca să câştige 
încrederea copiilor ei. Nu e de ajuns să le arăţi dragoste şi 
înţelegere. Ah, chipul acela de nepătruns! Apoi, a urmat 
ea, înseninându-se, mă bucur că a mustrat-o conştiinţa 
fără ca eu să-i fi spus măcar un cuvânt. Nu voia să se dea 
în vileag, drăguţa de ea! 

— Te poţi bucura pentru încă un lucru, a declarat Jimmy 
solemn. Ştim de ceva timp că iubirea bărbaţilor trece prin 
stomac, iar acum, mulţumită lui Judy, am aflat că şi 
conştiinţa tot pe acolo se plimbă. 

CAPITOLUL IX 

Surprize de Crăciun 

Cum Judy îşi uşurase conştiinţa, şi-au continuat veseli 
pregătirile pentru Crăciun. De Ajun, Jimmy a vizitat familia 
Bunting cu două coşuri mari şi, la întoarcere, copiii, cărora 
li se îngăduise să rămână treji dincolo de ora culcării, l-au 
supus unui interogatoriu bine cunoscut părinţilor de 
pretutindeni. 

— A plâns fetiţa? a deschis Judy represaliile. 

— Să plângă! Nici pe departe. Se distra de minune cu 


păpuşa cea nouă şi zâmbea până la urechi. 

— A plâns odată, a stăruit Judy, în mintea căreia copilul 
oropsit din ziar căpătase viaţă. A plâns că i-am luat 
păpuşica. 

— Dar băieţelului i-a plăcut maşina de pompieri? a vrut 
să ştie Cel Mic, la rândul lui. 

— Foarte mult. E un băieţel destul de tăcut, dar am 
văzut că era mulţumit. 

— Cum îl cheamă, tăticule? 

— Dan, cred. 

— E mai mare decât mine sau mai mic? 

— Părea cam tot atât de înalt, dar nu la fel de greu. 

— L-aş putea dobori dacă ne luăm la trântă? 

— Nu ştiu. 

— Dar ce crezi? Poţi să-mi spui ce crezi, nu-i aşa, 
tăticule? 

— Cred că te-ar dobori el pe tine. 

Cel Mic nu s-a dovedit mulţumit de răspuns. 

— Dar, tăticule, a stăruit el, de ce crezi că m-ar dobori? 

— Părea să fi avut parte de mai mult antrenament în 
această privinţă. 

— Ce înseamnă antrenament? 

Jimmy s-a uitat rugător către Pollyanna, iar ea i-a venit 
în ajutor, declarând că sosise ora culcării. 

— Moş Crăciun trebuie să vă găsească pe toţi dormind 
tun, le-a amintit ea copiilor. 

Cel Mic i-a aruncat o privire atotştiutoare. întâlnise la 
grădiniţă câţiva tineri dezamăgiţi care, văzându-şi iluziile 
spulberate, nu-şi găseau liniştea până ce nu le nimiceau şi 
pe ale celorlalţi. Cel Mic venise acasă nespus de tulburat, 
iar mama îl consolase şi îl luminase în acelaşi timp, ex- 
plicându-i în cuvinte potrivite înţelegerii lui că Moş 
Crăciun era întruchiparea bunăvoinţei şi a dărniciei din 
preajma sărbătorilor şi că, în timp ce el înaintase îndeajuns 
în vârstă ca să priceapă la fel de bine ca un bărbat în toată 


firea, Ju- dy şi bebeluşul nu erau pregătiţi pentru o 
asemenea descoperire. Mândria de a se vedea aşezat în 
rândul adulţilor aproape că l-a despăgubit pe Cel Mic 
pentru pierderea credinţei în sfântul protector al copilăriei 
şi, ori de câte ori venea vorba despre Moş Crăciun, ceea ce 
se întâmpla deseori în ultimele zile, aproape că-i făcea 
mamei cu ochiul, spre amintirea secretului pe care îl 
împărțeau. 

După ce copiii au încetat să le pună tot felul de întrebări 
din capul scărilor şi au mers în sfârşit la culcare, Jimmy şi 
Pollyanna s-au distrat de minune umplând ciorapii cu 
daruri şi împodobind bradul. In camera de zi se găsea un 
şemineu. Timp de o săptămână nu-şi putuse îndeplini 
menirea, căci pe Judy o preocupase mărimea hornului în 
asemenea măsură încât, dacă focul ar fi fost aprins, s-ar fi 
prăbuşit fără îndoială în el. Drept fundal pentru pregătirile 
de Crăciun însă, şemineul nu-şi găsea pereche, iar 
Pollyanna, admirând ciorapii care atârnau pe cărămizile 
roşii, l-a întrebat pe Jimmy dacă nu era întocmai ca o carte 
poştală de Crăciun. 

Singurul care ameninţa liniştea serii era Jiggs. Când 
găsea un pachet învelit în hârtie nu-şi mai găsea 
astâmpărul, iar acum, înconjurat de atâtea, îşi pierduse cu 
totul capul. Zburda frenetic prin încăpere, mirosind, lovind 
cu labele şi, uneori, lătrând. A sărit la şirul de ciorapi, 
dărâmându-l pe cel al lui Judy. Le-a tăiat calea stăpânilor 
de nenumărate ori, făcându-i să se poticnească. însă numai 
când i-a smuls din mână un fular tricotat pe care mătuşa 
Polly în trimisese Celui Mic şi a luat-o cu el la goană prin 
toată casa, Pollyanna a înţeles că dojenile şi poruncile erau 
zadarnice. 

— E atât de tulburat, încât o bătaie n-are să-i fie de 
niciun folos, i-a spus lui Jimmy. Singurul lucru care ne-a 
mai rămas de făcut e să-l închidem în pivniţă până mâine 
dimineaţă. 


Dacă Pollyanna ar fi încercat să-şi ducă planul la bun 
sfârşit, poate că s-ar fi înmuiat înainte să ajungă la uşa 
pivniţei şi l-ar fi iertat de pedeapsă. însă Jimmy l-a prins de 
zgardă şi l-a cărat, zbătându-se şi scheunând, pe scări în 
jos. Jiggs protestase din principiu şi nici măcar nu se 
aşteptase să fie trimis în exil. Când adevărul a ieşit la 
iveală, a început să latre sacadat şi poruncitor, trădându-şi 
indignarea. 

Inima Pollyannei s-a topit pe loc. 

— Sărmanul de el! Se necăjeşte cumplit atunci când îl 
lăsăm de o parte. 

— Prostii, Pollyanna. Trebuie să-l învăţăm să nu mai fie o 
pacoste. Ce straniu: eşti îndeajuns de severă cu micuţii, 
însă, când vine vorba despre Jiggs, uiţi cu totul de 
disciplină. 

— Dar... dar nu vreau să-i trezească pe copii. 

— Nu te teme. Dorm de poţi să tai lemne pe ei. 

— Să nu trezească vecinii. 

— Dacă noi izbutim să-l răbdăm, ar trebui să poată şi ei. 
Ascultă, Pollyanna: ştii foarte bine că nu-ţi faci griji pentru 
copii sau pentru vecini. Nu te nelinişteşti decât pentru 
lighioana aceea răsfăţată din pivniţă. Dar n-o s-o ţină aşa 
toată noaptea. O să priceapă cât de curând că nici nu ne 
gândim să-l băgăm în seamă, iar apoi o să se dea bătut si o 
să se culce. 

Insă Jimmy nu ştia că îndărătnicia lui Jiggs nu avea 
margini. Ce-i drept, nu lătra neîncetat. Se mai oprea când 
şi când, apoi, după zece sau cincisprezece minute, 
izbucnea iarăşi. Ba chiar odată, în timpul nopţii, Jimmy s-a 
trezit dintr-un somn adânc şi l-a auzit pe Jiggs lătrând cu 
atâta înverşunare de parcă uşa pivniţei tocmai se închisese 
în urma lui. 

— Nemaivăzută stăruinţă, nu-i aşa? i-a spus Jimmy 


Pollyannei, însă nu a primit alt răspuns decât murmurul 
răsuflării ei regulate. 

Jimmy a chicotit cu poftă. 

La cel mai mic zgomot venind dinspre leagănul 
bebeluşului, Pollyanna se ridica de îndată în capul oaselor, 
însă dormea netulburată de vacarmul care i-ar fi trezit 
până şi pe aceia pe care, după cum amintise Jimmy mai 
devreme, ai fi putut tăia lemne. Şi, de parcă i-ar fi fost 
chiar lui strămoşi, Jimmy s-a întors pe cealaltă parte şi a 
adormit de îndată. 

Copiii au năvălit în dormitorul părinţilor înainte să se 
crape de ziuă, strigându-le „Crăciun fericit". Bebeluşul s-a 
trezit şi a gângurit fericit. Pollyanna a deschis cu greu 
ochii. 

— Urcaţi-vă repede în pat, copii, până nu vi se face frig. 

— Putem merge jos, mamă, ca să vedem ce avem în 
ciorapi? a rugat-o Cel Mic. 

— După micul dejun, a răspuns Pollyanna cu hotărâre. Şi 
numai dacă mâncaţi tot din farfurie. 

— Putem trage cu ochiul, măcar? 

— Păi, dacă vă îmbrăcaţi înainte ca Nancy să fie gata, 
puteţi trage cu ochiul, dar fără să atingeţi ceva. 

— Mi se pare că vă aşteptaţi la prea multe, i-a necăjit 
Jimmy. Dacă n-aţi fost jos, de unde ştiţi că a venit Moş 
Crăciun? 

— L-am văzut eu, a răspuns Judy pe neaşteptate. 

— Ba nu l-ai văzut, a corectat-o Cel Mic, simțindu-se 
îndreptăţit de cunoştinţele lui mult mai bogate. Dacă ai 
văzut pe cineva, atunci a fost tăticul, nu-i aşa, mamă? 

— Ba n-a fost tăticul. 

— Avea barbă albă si haine tivite cu blană? 

— N-nu, a recunoscut Judy fără tragere de inimă. 

— Atunci de unde ştii că a fost Moş Crăciun? 

— Pentru că asa a zis el. 

Jimmy şi Pollyanna au schimbat un zâmbet pe deasupra 
capetelor copiilor. Sinceritatea din glasul lui Judy dovedea 
că nu născocise o întâlnire cu sfântul protector al zilei, ci 
avusese un vis neobişnuit de intens. 

Când a adăugat: 

— Mi-a zis să mă întorc în pat şi să rămân nemişcată; 
până şi Cel Mic părea oarecum fâstâcit. 

— Nu putea să-ţi spună să te întorci în pat, pentru că... 
pentru că... nu-i aşa, mamă? 

— Să lăsăm asta. O aud pe Nancy jos, aşa că a venit 
vremea să ne sculăm. Haideţi să vedem cine se îmbracă 
primul. 

Jimmy a descoperit că în casă era mai frig decât de 
obicei şi s-a îmbrăcat în grabă, ca să vadă de ce soba nu-şi 
făcea datoria. Nancy a ghicit pricina pentru care coborâse 
atât de devreme şi s-a grăbit să-i înlăture temerile. 

— Ştiu că e frig în casă, domnule Jimmy, dar se 
încălzeşte repede. Crăciunul acesta a fost prea mult pentru 
mine. Am deschis fereastra de la bucătărie ca să iasă 
mirosul de mâncare şi am uitat de ea cu totul, fără doar şi 
poate. Mi-a pierit piuitul când am văzut, de dimineaţă. 

Jimmy a fluierat. 

— A rămas deschisă toată noaptea! Ştii, Nancy, dacă ar 
fi fost la fel de frig ca în anii trecuţi de Crăciun, am fi fost 
nevoiţi acum să ne ocupăm de nişte ţevi îngheţate. 

— Ştiu, domnule Jimmy. Mi-e ruşine de nu mai pot. N-am 
mai făcut o asemenea boacănă în viaţa mea, niciodată, 
niciodată! 

Când întreaga familie a coborât la micul dejun, Judy s-a 
uitat nerăbdătoare prin toate colţurile sufrageriei. 

— Unde-s ciorapii? 

— Pe şemineu, unde altundeva, a lămurit-o Cel Mic. 

— Dar Moş Crăciun a fost chiar aici. 

— Ce prostie! Cum să fi fost aici? a protestat Cel Mic. 


Mamă, nu-i aşa că Judy nu l-a văzut pe Moş Crăciun? 
— Bea-ţi sucul de portocale, James cel Mic, şi n-o mai 
necăji pe Judy. Nu, Jiggs. N-ai voie să mă- 


